ИнтерФУТБОЛ :: Ҳафтасига 3,8 миллион фунт ёхуд «Тоттенхэм»нинг янги стадиони қандай қурилмоқда?\nҲафтасига 3,8 миллион фунт ёхуд «Тоттенхэм»нинг янги стадиони қандай қурилмоқда?\nThe Sun нашри тақдим этган саноат ҳисоботига кўра, «Тоттенхэм» учун бунёд этилаётган янги арена ишида кўплаб қонунбузарлик ҳолатлари аниқланган.\nХусусан, қурувчилар иш жойида гиёҳванд моддалар ҳамда алкоголь ичимликлари истеъмол қилишаётган экан... «СЭ» нашри айни шу масалага зимдан нигоҳ ташлади.\nСтадион белгиланган вақтда тайёр бўлмагач ва фойдаланишга топшириш муддати бўйича босим юзага келгач, қурилиш ишларига бирданига 4 минг киши жалб этилди. Натижада барчасини назоратга олиш мураккаблашди. Аниқланишича, бир гуруҳ қурувчилар тартиб йўқлиги туфайлими, иш жойидаёқ кўнгилхушлик қилишга одатланишган.\nЯъни стадион ҳудудига спиртли ичимликлар ва кокаин олиб кириб, уларни ўзаро баҳам кўришган. Тўғри, гиёҳванд моддани яширинча истеъмол қилишган, албатта. «Анчадан буён бундай йирик лойиҳада ишлаган эмасдим, - деди шахсини сир тутган киши Construction News журналистларига.\n- Очиғи, умумий ҳолатни кўриб, «шок» ҳолатига тушдим. Дейлик, айримлар эрталабдан пиво ичишар ва шундан кейингина иш бошлашарди. Айрим қурувчилар ҳаттоки, яширинча кокаин истеъмол қилишарди».\nГазетада қўшимча изоҳ берилишича, иш бажарувчи - Mace компанияси ушбу тартиббузарликлардан бехабар қолган бўлиши мумкин. Ҳар ҳолда, ўз обрўсини ўйлайдиган йирик компания қурувчиларнинг ишга лоқайд ёндашишларидан кўз юммаса керак.\nУмуман олганда, Mace вакиллари қурилиш объектларида тартибсизлик ҳукмрон эканлиги ҳақидаги гап-сўзларни мутлақо инкор этиш-япти: «Йўқ, бундай бўлиши мумкин эмас.\nЧунончи, ишчиларни мунтазам равишда алкоголь ва гиёҳванд моддалари масаласида тестдан ўтказамиз. Улар биз йўлга қўйган меҳнат шартлари ва хавфсизлик қоидаларига тўлиқ амал қилишга мажбурлар. Акс ҳолда, ишдан айрилишларини жуда яхши билишади».\nМАОШ УЧУН ҲАФТАСИГА 3,8 МЛН. ФУНТ...\nConstruction News ўша аноним манбага таяниб, стадион қурилишига боғлиқ яна бир қатор муаммолар ҳақида ёзди. Жумладан, алоҳида таъкидланишича, иш ва коммуникациянинг аниқ координацияси йўқ эмиш. Ахир стадион вақтида фойдаланишга топширилмагани учун фақат гиёҳвандларни айблаш тўғри эмас.\nМасалан, аренанинг электр ҳамда ёнғин хавфсизлиги тизимида улкан муаммолар аниқланган. Хусусан, электр тармоғи симини бутунлай янгитдан тортишга тўғри келган. Натижада электриклар тезкор равишда ишлашгани учун кунига 400 фунт стерлингдан ҳақ олишган. The Sun нашрида маълум қилинишича, ушбу тезкор хизмат «Тоттенхэм»га 3,8 миллион фунтга тушган.\nУмуман, август ойида ҳар бир қурувчи ҳафтасига ўртача ҳисобда 1000 фунт миқдорида маош олган. Демакки, клуб қурувчилар маошига футболчилар гонорарига нисбатан кўпроқ сарфлаган, агар ушбу маълумот тўғри бўлса, албатта. Мисол учун Гарри Кейн ва унинг шериклари ҳафтасига жами 2,4 миллион фунт олишади.\nАйтиш жоиз, «Тоттенхэм» 62 минг мухлисга мўлжалланаётган янги аренада илк ўйинни 15 сентябрда ўтказишни режалаштирганди. Бироқ электр тармоғига доир муаммолар туфайли очилиш муддати анча ортга сурилди. «Шпорлар» энди камига янги йилнинг январигача кутишга мажбурлар.


Гулистон шаҳрида замонавий автобекатлар фаолияти йўлга қўйилди\nСирдарё вилояти Гулистон шаҳрида жойлашган 23та автобекатда замонавий типдаги савдо ва маиший хизмат кўрсатиш шохобчаларини йўлга қўйиш режалаштирилган. Бу ҳақда Гулистон шаҳар иқтисодий тараққиёт ва камбағалликни қисқартириш бўлими бош мутахассиси Шерзод Раҳмонбердиев Kun.uz’га маълум қилди.\nБугунги кунда 20та автобекат ўз фаолиятини бошлаган. Ой охирига қадар яна 3та бекат фаолиятини йўлга қўяди. Ушбу автобекатларнинг афзаллик тарафи енгил конструкция асосида қисқа фурсатда тайёр бўлади. Битта бекат учун харажат эски типдаги автобекатлар учун сарфланадиган маблағнинг тўртдан бирига тенг.\nУшбу автобекатларда аҳолига қулайлик яратиш мақсадида Wi-Fi, биоҳожатхоналар ва кондиционер ўрнатилган. Бекатлар учун бюджет ҳисобидан маблағ сарфланмайди, тадбиркорларнинг ўз маблағлари эвазига фаолияти йўлга қўйилади. Бунинг натижасида қўшимча 50та янги иш ўрни яратилади.


FEI Jumping Children`s Classic Final-2019. Бош соврин Ўзбекистонда қолди / Olamsport.com\nFEI Jumping Children`s Classic Final-2019. Бош соврин Ўзбекистонда қолди\nТеглар : От спортиАллюрЎзбекистон\nЙирик халқаро мусобақада сайёрамизнинг беш қитъасидаги 12 давлатдан йиғилган энг иқтидорли чавандозлар ғолиблик учун баҳс олиб борди. Мусобақа нуфузи ҳам жуда юқори, уни бемалол жаҳон чемпионати билан қиёслаш мумкин.\nНегаки “Аллюр” от спорти клубида кечган қизиқарли беллашувларда оддий спортчилар эмас, балки ўз минтақасида ном қозонган, қайсики саралаш босқичидан муваффақиятли ўтган энг иқтидорли чавандозлар иштирок этди.\nМусобақанинг сўнгги кунида иштирокчилар баландлиги 1 метру 10 сантиметр бўлган тўсиқлардан сакраш бўйича ўзаро баҳслашди. Шуниси эътиборлики, илк уринишда бирйўла 10 (!) нафар ёш чавандоз деярли бир хил натижани қайд этди ва ғолибни аниқлаш учун яна қайта сакрашига тўғри келди.\nАна шу 10та омадли чавандоз сафидан ўзбекистонлик спортчиларнинг барчаси ўрин олишгани ҳам таҳсинга лойиқ.


Ўткир Юсупов: "Рақобат бор жойда ўсиш кузатилади" - Спорт UZ - Скачать музыку бесплатно новинки музыки 2016-2017\nЎткир Юсупов: "Рақобат бор жойда ўсиш кузатилади"\nҚиргулидаги йиғинда иштирок этаётган 24 ёшли дарвозабон жамоа матбуот хизмати хомидлари билан суҳбатга киришар экан, "Нефтчи" жамоаси билан янги мавсумда ижобий натижалар қайд этишга умид қилаётгани ҳақида ҳам гапириб ўтди. - Мавсум якунига етганидан сўнг, "Олмалиқ" ва "Нефтчи" жамоаларидан таклиф тушди, - деб гап бошлади Юсупов. - Мен эса хеч иккиланмасдан Фарғонага йўл олишга қарор қилдим. - Айнан "Нефтчи"ни танлашингизга нима сабаб бўлди ? - "Нефтчи" жамоасининг Олий лига-2015даги иштироки шахсан менда ижобий таассурот қолди. Фарғоналиклар мавсумни жуда яхши ўтказишди. Мураббийлар штаби тажрибали ва кучли. Ундан ташқари, атрофимдаги яқинларим ҳам "Нефтчи" жамоасига боришимни маслаҳат беришди. Келишимдан аввал, "Нефтчи"даги ички ижобий ва дўстона муҳит ҳақида эшитгандим. Ҳақиқатдан ҳам шундай экан. - Яхши биласиз, "Нефтчи"да яна бир дарвозабон яъни Ўзбекистон ОТЖнинг асосий посбони Абдумавлон Абдужалилов бор. Умуман ўзига хос рақобат юзага келмоқда... - Тўғри. Лекинг рақобатдан қўрқмайман. Рақобат бор жойда ўсиш кузатилади. Журналистлар "Насаф"да ҳам шу каби саволлар билан кўп мурожаат қилишарди. "Нефтчи"да ўзимни кўрсатиш учун қўлдан келганча ҳаракат қиламан. Энди буёғига Абдумавлон билан рақобатлашамиз. - Ўтган йили "Нефтчи" дарвозасини россиялик Евгений Черемесин қўриқлади ва легионер дарвозабон қандай мавсум ўтказганидан хабарингиз бор. Демоқчи бўлганим сиз ёки Абдумавлон Черемесиннинг ўрнини босишингизга тўғри келади... - Албатта. Ҳозирча, мураббийлар бизга имконият бермоқда. Насиб қилса, машғулотларда қаттиқ мехнат қилиб янги мавсумда ўзимни кўрсатишга ҳаракат қиламан. - Андрей Фёдоров ҳақидаги илк таассуротлар қандай ? - Тажрибали мураббий. Фёдоров ҳам бир вақтлар яшил майдонда бизга каби футболчи бўлган. Футболчи бўлган инсон, майдондаги спортчига қандай муносабатда бўлишни яхши билади. Дарвозабонлар мураббийи билан ҳали кўришмадик. Билишимча, кучли мураббий. Черемесинни ҳам мана шундай ажобий мавсум ўткизишида уларни ўрни катта бўлди деб эшитдим. - "Нефтчи" мухлислари, хусусан водийлик ишқибозлар ҳақида эшитганмисиз ? - Ҳа, албатта! Водий дербиларининг шиддатли ўтишиди асосан мухлислар муҳим рол ўйнайди. Дарҳақиқат, Фарғонада футболни жуда севишади. Бу ерга келиб, бунга яна бир бор гувоҳи бўлдим. - Янги мавсумдан нималар кутяпсиз ? - Фақат ғалабали баҳслар ва юқори ўринларни кутяпман. "Нефтчи" мухлислари жуда талабчан. Жамоадан фақат ғалаба кутишади. Насиб қилса, бу йилги мавсумда уларнинг ишончини оқлаймиз - деди Ўткир Юсупов. Футболчи ҳақида маълумот: Исми-шарифи: Ўткир Юсупов. Ампуласи: Дарвозабон. Туғилган санаси ва жойи: 1991-йилнинг 11-апрелида Қозоғистоннинг Чимкент шаҳрида туғилган. 5 ёшидан Тошкентда яшаган. Ўйнаган жамоалари: "Пахтакор" (ёшлар) "Машъал" (Муборак) ва "Насаф" (Қарши) Ўтган мавсумда қанча ўйнаган: Ўткир "Насаф" таркибида 10 ўйинда иштирок этиб, 8 марта ўз дарвозасидан гол олиб чиққан. 2 марта сариқ карточка олган. "Нефтчи" ПФК матбуот хизмати. Категория: Спорт UZ Нашли ошибку?


Ғўзапоядан ёғоч пайрахали плиталар ишлаб чиқарилади - Уч илдиз\nБўларкан-ку, дейди Дониш домла ҳаяжонини боса олмай. Ҳар йили куз адоғи-ю\nқиш ойларида қанча далаларимизни беҳисоб ғўзапоялардан «тозалаш» учун ўт қўйиб юборадиганлар ҳам кам эмасди… Ноннинг увоғи ҳам нон, сувнинг ҳар бир томчиси зарга тенг, деган ақидаларни давом эттириб, ғўзапоянинг ҳар бир шохчасини кўзга суртсак арзийдиган кунлар ҳам келди! Энди кўпқаватли уйларда ҳам полсиз хоналар қолмаслиги аниқ! Яшасин тараққиётга хизмат қилаётган иқтисодий ҳамкорликлар!\ngazeta.uz сайтида хабар берилишича, учта ҳудудда ғўзапоядан ёғоч пайрахали плиталар ишлаб чиқариш бўйича замонавий заводлар ишга тушади.\nЎзбекистоннинг учта ҳудудида ғўзапоядан ёғоч пайрахали плиталар ишлаб чиқариш бўйича замонавий заводлар ишга тушади. 22 сентябрь кун шу ҳақдаги ҳукумат қарори қабул қилинди.\nЛойиҳалар ХХР Раиси Си Цзиньпиннинг июнь ойидаги Ўзбекистонга расмий ташрифи вақтида имзоланган шартномалар доирасида амалга оширилмоқда.\nБозоргир импорт ўрнини босувчи маҳсулотлар Жиззах вилоятидаги «Жиззах қурилиш зийнати» ХФ (йилига 10 минг куб метр), Сурхондарё вилоятидаги «Термиз-таъминот» ХК (10 минг) ва Тошкент вилоятидаги Seowon Kiup ХК (30 минг) қувватларида ишлаб чиқарилади.\n2017 йил сўнгига қадар ишга туширилиши лозим бўлган учала лойиҳанинг умумий мўлжалланган қиймати 7,3 млн доллар эквивалентига тенг. Улар компанияларнинг ўз шахсий маблағлари, миллий ва хорижий банклар кредитлари ҳамда тўғридан-тўғри чет эл компанияси (Seowon Kiup) инвестицияси ҳисобидан молиялаштирилади.\nСайёҳлар учун визалар 2021 йил 1 январдан бекор қилинади!\nNext story Ўзбекистон Президенти сайлови Германия матбуоти эътиборида\nPrevious story Парвоз хавфсизлигини таъминловчи етук кадрлар тайёрланади


Open Call Халқаро танлови ниҳоясига етди\nКеча, 4 июль куни, Нукусда И.В.Савицкий номидаги Қорақалпоғистон давлат санъат музейи директори лавозимига халқаро танловнинг иккинчи босқичи ўтказилди. Эксперт кенгаши аъзолари олдида 6 нафар номзод чиқиш қилди. Тақдимотлар ва суҳбатлар натижасига кўра, танлов ғолиби аниқланиб, унга кўра Тигран Мкртичев ғолиб бўлди. Open Call Халқаро танлови Ўзбекистон Республикаси Маданит вазирлиги ва Ўзбекистон Республикаси Маданит вазирлиги ҳузуридаги Маданият ва санъатни ривожлантириш жамғармаси ҳамкорлигида ташкил этилди.\nТанловни ўтказиш Ўзбекистон Республикаси Президентининг 2018 йил 26 августдаги қарори\n(ПҚ-3920-сон) билан тасдиқланган Музейларда реновация дастурининг ижросини таъминлаш мақсадида амалга оширилди. Дунёнинг энг машҳур авангард музейларидан бирининг директорини танлаш, ноёб коллекцияни асраш ва ривожланишнинг янги усулини танлаш ҳам ҳисобланади. Танлов Ўзбекистон ва хорижий давлатлар фуқаролари ўртасида ўтказилди. Номзод музей иши, жамоатчилик фаолияти, маъмурий масалалар ва молиялаштириш соҳаларида малакага эга бўлиши лозим. Танлов қоидалари ва аризаларни топшириш учун зарур ҳужжатлар билан Фонднинг расмий сайтида танишиб чиқишингиз мумкин: https://acdf.uz/news/34.\nТанловнинг биринчи босқичи натижасига кўра 6 нафар номзод аниқланди. Улар турли мамлакатлар маданият муассасаларининг қуйидаги ходимлари: Тибо де Рюйтер (Германия), Тигран Мкртичев (Россия), Сергей Пиляк (Россия), Гулшат Баймуратова (Қозоғистан), Октябрь Доспанов (Қорақалпоғистон) ва Ирина Петрушина (Қорақалпоғистон). Номзодлар ўзларининг тақдимотларини экспертлар кенгашига тақдим этди ва Нукусдаги Савицкий музейида юзма-юз суҳбатдан ўтди.\nЭксперт кенгаши таркиби қуйидагилардан иборат:\nСайфуллаев Бахтиер Сайфуллаевич – Ўзбекистон Республикаси маданият вазири;\nТрегулова Зельфира Исмаиловна – Давлат Третьяков галереяси директори;\nМанфред Наврот – Берлин давлат музейлари куратори;\nСтюарт Мазер Гибсон – ЮНEСКОнинг музей фаолияти, археология ва маданий сиёсат бўйича халқаро катта маслаҳатчиси;\nБабаназарова Мариника Маратовна – Ўзбекистон Республикаси Маданият вазирлиги ҳузуридаги Жамоатчилик кенгаши раисининг ўринбосари.\nЗельфира Трегулова, Давлат Третьяков галереяси директори, Москва:\n- Нукусдаги Савицкий номидаги музей ажойиб коллекция, инфраструктура ва ривожлантириш учун катта салоҳиятга, шунингдек, ўз тарихи ва номига эга. Мен Ўзбекистон Республикаси раҳбариятининг музей директори лавозимини эгаллаш учун очиқ халқаро танловни ўтказишга қарор қабул қилганлигидан хурсандман. Ишончим комилки, танлов мазкур институция тарихида янги саҳифаларни очадиган, ўз ишининг энг яхши устасини жалб этиш имконини беради.\nТанлов протокол асосида ўтказилди. Ҳар бир номзод музейни ривожлантириш ва унинг концепцияси бўйича ўз тақдимоти билан чиқиш қилди. Тақдимотдан сўнг, номзодлар экспертлар кенгаши аъзоларининг саволларига жавоб бердилар. Музокаралар ва тўпланган баллар ҳисоблангач ҳамда баённома расмийлаштирилгандан сўнг, танлов ғолиби эълон қилинди. Унга кўра, энг юқори балл (430 балл) тўплаган Тигран Мкртичев танлов ғолиби бўлди.\nМаълумот ўрнида: Тигран Мкртичев (Москва. Россия). 2017 йилдан ҳозирги вақтгача Шарқ халқлари санъати давлат музейи филиали – Рериховлар музейи директори (Бош директор ўринбосари) ҳисобланади. 2005-2017 йилларда Россия Федерацияси Маданият вазирлиги Шарқ халқлари санъати давлат музейи филиали – Рериховлар музейи директорининг илмий ишлар бўйича ўринбосари;\nШарқ халқлари санъати давлат музейи, Рериховлар музейи, А.С.Пушкин номидаги тасвирий санъат давлат музейи, Рейс-Энгельхорт музейи (Манхейм, Германия), Метрополитен музейи (АҚШ), Туркманистон тасвирий санъат музейи (Ашхобод) ва бошқа жойларда ўтказилган 20 дан зиёд кўргазмаларнинг куратори (ишчи гуруҳлар аъзоси); 2012 йилдан Москва рассомлар жамиятлари уюшмаси (МОСХ) аъзоси. Ўзбекистонда ўтказилган археологик экспедициялар раҳбари (Дўрмонтепа қалъаси, Самарқанд; Варахша қалъаси, Бухоро; Қоратепа қалъаси, Термиз; Кампиртепа қалъаси, Термиз), Тува, РФ (Пор-Бажин ёдгорлиги), ХХРнинг Шинжон-Уйғур автоном вилояти (Сенгим қалъаси, Турфон) – 1994-2008 йиллар; Россиянинг ВДНХ (Халқ хўжалиги ютуқлари кўргазмаси) музейлар шаҳри эксперт кенгаши аъзоси, 2017-2018 йиллар; 2018 йилдан “Buyk Kelajak” экспертлар кенгаши аъзоси (Ўзбекистон Республикаси). Мукофотлари: 2002 йилда Россия Федерациясида хизмат кўрсатган маданият ходими унвонига сазовар бўлган.\nНатижалар эълон қилингач, Тигран Мкртичев ўз таасуротлари билан бўлишди:\n- Авваламбор шуни айтмоқчи эдимки, мазкур лавозим улкан масъулият юклайди. Олдинда катта ва машаққатли ишлар турибди. Ўз тақдимотимда билдирилган барча ғояларни оширишда менга музей жамоаси ва мамлакат раҳбарияти, шунингдек, бутун дунёдаги касбдошларимнинг кўмаклашишига умид қиламан. Ахир, Савицкий музейи нафақат Ўзбекистоннинг, балки бутун инсоният маданий бойлигининг ажралмас қисмидир.\nТанлов юзасидан ва ғолиблар ҳақида ўз фикрларини экспертлар кенгаши аъзолари ҳам билдирди.\nБахтиер Сайфуллаев, Ўзбекистон Республикаси маданият вазири:\n- Мен экспертлар кенгаши аъзоларига уларнинг иштироки, номзодларга берган саволлари ва барча қилган ишлари учун улкан миннатдорлик билдираман. Номзодларнинг чиқишлари кучли эди ва ҳар бир номзод ўз ривожлантириш талқинини тақдим этди. Чин дилдан ғолибни, Тигран Мкртичевни табриклайман. Ўзбекистон музейларининг реновация дастури соҳасида маъмурий ислоҳот амалга оширилгандан сўнг, у ўз хизмат вазифасига киришади. Ўйлайманки, янги директор жорий йилнинг сентябрь ойида ўз вазифасини расмий бажаришга киришади. Мен шахсан Мкртичевни Савицкий номидаги музейнинг янги директори сифатида музей ходимлари ва жамоатчиликка тақдим этиш учун Нукус шаҳрида бўлишга ҳаракат қиламан.\nМариника Бабаназарова, Ўзбекистон Республикаси Маданият вазирлигининг Жамоатчилик кенгаши раиси ўринбосари:\n- Менинг фикримча, бугун бизнинг мамлакатимиз маданий ҳаёти тарихида катта воқеа содир бўлди. Биринчи марта Ўзбекистоннинг энг таниқли музейларидан бирининг директори лавозимига номзод очиқ овоз бериш йўли билан танланди. Бу мамлакатимизда музей раҳбари лавозимига лойиқ номзодни танлаш учун демократик шароитлар яратилганидан далолат бермоқда. Инсонни раҳбар лавозимига танлашнинг мазкур усули биз учун ноодатий бўлиб, жаҳон амалиётида кўпдан бери қўлланилиб келинади. Танловнинг инновацион йўсинда очиқ, шаффоф ўтказилиши мени жуда қувонтирди. Бунда Ўзбекистон Республикаси Маданият вазирлиги ҳузуридаги Маданият ва санъатни ривожлантириш жамғармасининг ҳиссаси катта бўлди. Шунингдек, эксперт кенгаши таркибидаги эътиборга сазовар инсонлар қаторида бўлиш нақадар ёқимли. Биз номзодларга берган саволларимиз орқали улар томонидан тақдим этилган концепцияларнинг тафсилотларини тушунишга ва очишга ҳаракат қилдик. Ҳар бир тақдимотда ўзига яраша қизиқарли ечимлар ва бандлар бор эди.\nМен жаноб Тигран Мкртичев танлов ғолиби бўлганидан хурсанд бўлдим. У олим, музей ходими ва куратори сифатида улкан халқаро тажриба эга. Тиграннинг бизнинг юртдошимиз, Тошкент университети битирувчиси, Марказий Осиё минтақаси ва ўлкамизнинг қадимий тарихи билимдони эканлиги эксперт кенгашини бефарқ қолдирмади. У ўз нутқида Ўзбекистоннинг буюк олимларининг тарбияланувчиси, ўз устозлари олдидаги бурчини бажаришни хоҳлаётганини, уни ҳозирги мавқега эриштирган заминни қадрлашини таъкидлаб ўтди. Менинг жаноб Мкртичевга шахсий тилагим шуки, қийинчиликлардан қўрқмаслик ва бор кучи билан ишлаш. Ёрдамимиз керак бўлса, биз ёрдам беришга доим тайёрмиз.


Бишр Ҳофий раҳимаҳуллоҳ авваллари оталаридан қолган молу давлатни сарфлаб, кайфу сафо қилиб юрдилар. Кейин бир тақводор темирчига шогирд тушиб, унинг насиҳатларини тинглаганларидан сўнг қилган хатоларини англаб, тавба қилдилар ва улуғ олимлардан бири бўлдилар. Қуйида ана шу темирчи билан Бишр ўртасидаги суҳбатни эътиборингизга ҳавола этамиз.\n- Яхши, қўлинг тез келишди. Болғани ўз вақтида ур! Олдин ёки кейин урмагин! Бир хил оҳангда ва эҳтиёт бўлиб ур! Қара, Бишр, кўряпсанми? Темир ҳам юпқалашди. Ана шундай. Аста-секин юмшаб, бошқача шаклга киради.\n- Ҳа, уста. Ҳақиқатан чиройли шаклга кирди. Қанийди мен ҳам шунга ўхшаб ўзгарсам.\n- Ёнган ўзгаради. (Яъни нафс тарбияси билан машғул бўлиб, ўзини тузатиб, охират учун ҳаракат қилган, Аллоҳнинг айтганини қилиб, қайтарганидан қайтган, Аллоҳни севган киши ўзгаради).\n- Ҳа. Ёниш керак!\n- Ёнмоқ истайман! Ёнишим керак! Ёниш! Менга ёнишни ўргатинг, уста!\n- Бу жуда қийин иш!\n- Ҳар лаҳза тавба қилиш керак!\n- Тавба қилдим!\n- Ҳаром луқма ема!\n- Ҳаром жойга борма!\n- Зино қилма!\n- Ҳақ бўлсанг ҳам жанжаллашма!\n- Омонатга хиёнат қилма!\n- Бировнинг дилини оғритма!\n- Бировнинг ҳаққини ема!\n- Тавба қилдим! Ҳаром емайман! Ёлғон гапирмайман! Бировнинг дилини оғритмайман! Ҳеч ким билан жанжал қилмайман! Бировнинг омонатига хиёнат қилмайман! Кибрланмайман!\n- Олов темирни қиздиргани каби Аллоҳ сенинг гуноҳларингни ёқиб, кулга айлантирсин!\n2726 марта ўқилди\nДругие материалы в этой категории: « Қудратлиман деб хомхаёл қилиш – балонинг бошланишидир\tБахилнинг уйида... »


Хива шаҳрига Нуҳ алайҳисаломнинг ўғли асос солганми? » Ўзбекистон янгиликлари – Zamin.uz\nХива шаҳрига Нуҳ алайҳисаломнинг ўғли асос солганми?\n23 ноябрь 2016, 10:21\nМарказий Осиёдаги энг диққатга сазовор шаҳарлардан бири — Хива Амударёнинг чап соҳилида, Ўзбекистоннинг ҳозирги Хоразм вилоятининг жанубида жойлашган. Бу — минтақада бутунлигича сақланиб қолган ягона нодир обида-шаҳардир, дейилади "Дийдоразиз" нашрида.\nТопилган қадимий тангалар ва хивалик тарихчи Худойберди бин Аваз Муҳаммад (1773 ёки 1774 йилда туғилган) келтирган қизиқарли афсона Хиванинг жуда қадимийлигидан далолат беради. У “Дили ғаройиб” асарида бундай деб ёзади: “Хоразмнинг яна бир шаҳри Рамлдир. Унга Сом бин Нуҳ асос солган, ҳозир уни Хейвақ деб атайдилар. Яна айтадиларки, бу сўзда (Хейвақ) Ҳазрати Паҳлавон (Маҳмуд) вали вафот этган тарихи (санаси) яширинган. Шу тариқа бу тарих мазкур шаҳарнинг номи бўлиб қолди. Унинг аввалги номи Рамл, бу қумлоқ демакдир.\nКунлардан бир кун Сом бин Нуҳ у ерда ётиб ухлаб, тушида узини уч юз ёниқ машъала ўртасида кўрибди. Хушнуд кайфиятда уйғониб, ўзидан хотира колдирмокчи бўлибди ва шу жойни текислаб, шаҳар қурибди. Бошка бир гал бу ерга келганида атрофини девор билан ўрабди ва унинг ғарб томонида булоқ очибди. Хуллас, ҳикоя қилишларича, Хейвақ кўп марталаб вайрон бўлган ва қайта тикланган”.\nХива тарихчисининг ёзганларидан ва афсона маълумотларидан тарихий ҳақиқатни фаҳмлаб олишга интилса бўлади. Аввало, Хива қумлоқдан иборат бўлган жой — Рамл деб аталган, унинг пайдо бўлган вақти ва унга асос солган зотнинг номи Нуҳ ўғли Сом билан боғлиқ.\nТеглар: унга бўлиб афсона келганида Аваз Яна\nЯнгиликлар » Ўзбекистон » Хива шаҳрига Нуҳ алайҳисаломнинг ўғли асос солганми?\n16:36 Хива шаҳри дунёнинг энг гўзал 35 шаҳри қаторига киритилди


Фавқулодда вазиятлар журналистикаси\nФавқулодда вазиятлар журналистикаси:\nҳуқуқий ва этик жиҳатлари\n25 июнь куни Адлия вазирлиги томонидан журналистлар учун “Фавқулодда вазиятларни ОАВда ёритишнинг ҳуқуқий жиҳатлари” мавзусида онлайн семинар ташкил этилди. Видеоконференцалоқа шаклида ўтказилган семинарда нафақат пойтахтимиз, балки мамлакатимизнинг бошқа ҳудудлари медиа соҳаси вакиллари ҳам иштирок этди.\nУнда вебинар мавзуси бугунги кунда тобора долзарб аҳамият касб этаётгани қайд этилди. 2020 йил синовли келди. Хусусан, март ойида юртимизда илк коронавирус билан касалланиш ҳолати қайд этилди. Шу сабабли бутун мамлакат бўйлаб чеклов тадбирлари жорий этилди. Апрель ойида юртимизнинг қатор ҳудудларида даҳшатли шамол ва кучли ёмғир оқибатида уйлар ва иморатлар, автомобиллар зарар кўрди, дарахтларга шикаст етди. Минглаб оилалар газ ва электрсиз қолди. Қурбонлар ҳам бўлди. Май ойининг бошида Сардоба сув тўғони ўпирилиши оқибатида Сирдарё вилояти ва қўшни республиканинг қатор туманлари сув остида қолди. Бундан ташқари, фавқулодда ҳолатлар, масалан, ишлаб чиқариш ёки транспорт билан боғлиқ автоҳалокат, бахтсиз ҳодисалар ҳам бўлиб туриши табиий.\nВебинар доирасида иштирокчилар фавқулодда вазиятлар журналистикасининг ҳуқуқий жиҳатларини муҳокама қилди. Фавқулодда ҳолатларни ОАВда ёритиш билан боғлиқ халқаро тажриба ва миллий амалиёт ўрганилди. Журналистларнинг фавқулодда вазиятларни ёритиш билан боғлиқ фаолияти давомидаги этик чекловларга оид кейсларни кўриб чиқиш семинарнинг бош мавзуси бўлди.\nАйрим фуқаролар журналистлар фавқулодда вазиятларга доир қўлидаги барча, яъни ижобий ва салбий маълумотларни ошкор қилиши шарт деган фикрда. Бошқалар эса ОАВ вакиллари фавқулодда вазиятларни ёритиш асносида маълумотларнинг бир қисмини яшириш ҳуқуқига эга, деб ҳисоблайди. Баъзилар воқеа жойида олинган аянчли кадрларни кўришни истамайди. Чунки улар инсон руҳиятига жиддий зарар етказиши мумкин. Айримлар эса, аксинча, бундай лавҳаларни кўрсатиш зарур, деган фикрда.\nМутахассисларнинг фикрича, фавқулодда вазиятларни ёритиш жараёнида журналистлар уларнинг фавқулодда вазиятлар мавзусидаги материаллари — матбуот ва Интернетдаги эълонлари, радио ва телевидениеги кўрсатувлари, рукнлари, репортаж ва сюжетлари, шунингдек, ижтимоий тармоқлардаги постлари омма онгига таъсир қилишини ҳисобга олмоғи даркор. Хусусан, кўпинча ОАВ рўй берган ҳодисанинг сабаблари, хавфи, эҳтимолий оқибатлари тўғрисида ҳақиқатдан мутлақо йироқ тасаввур пайдо бўлишига олиб келиб, одамлар орасида тушунмовчилик, хавотир ва ҳатто ваҳима уйғонишига хизмат қилади. Бунинг олдини олиш мақсадида фавқулодда вазиятлар ва уларнинг оқибатларини енгиб ўтиш давомида барқарорликни сақлаш вазифаси долзарблигича қолмоқда.\n— Адлия вазирлигига фуқаролар ва ОАВ вакилларидан фавқулодда вазиятларни ёритишнинг ҳуқуқий жиҳатларига оид мурожаат ва хабарлар келиб тушарди, — дейди Адлия вазирлиги Жамоатчилик билан алоқалар бўлими бошлиғи Севара Ўринбоева. — Шу муносабат билан журналистлар учун бепул ҳуқуқий курслар доирасида мутасадди вазирлик ва идоралар эксперт ва мутахассисларни таклиф этган ҳолда улар учун вебинар ташкил қилинди. Семинар давомида иштирокчилар интерактив усулда ОАВ ходимлари дуч келадиган қийинчиликлар, материални узатишда ҳуқуқий ва этик чегарани кўриб чиқдилар. Бундан ташқари, фавқулодда вазиятларни ёритишда тезкорлик ёки ахлоқий меъёрлар ҳал қилувчи кучга эга бўлиши кераклиги, шунингдек, бундай вазиятларда матбуот хизматлари кейинги вақтларда тезкорлик ва ҳозиржавоблик билан фаолият юритаётгани ҳам таъкидланди.\nВазирлар Маҳкамасининг 2019 йил 16 ноябрдаги 911-сон қарори билан тасдиқланган Ер участкалари олиб қўйилиши ва олиб қўйилаётган ер участкасида жойлашган кўчмас мулк объектлари мулкдорларига компенсация бериш тартиби тўғрисидани Низом\nЁшлар парламентининг Китобхонликни кенг тарғиб қилиш ва қонунчилик масалалари комиссиясига Адлия вазирлиги ходими раис қилиб сайланди.


ТУМАН КЕНГАШИ СЕССИЯСИ » Bulung‘ur hayoti газетаси\nGazeta: admin Қўйилган сана: 2-04-2018, 10:59 Рукун: СИЁСАТ Кўрилди 701\nХалқ депутатлари туман Кенгашининг ўттизинчи сессияси бўлиб ўтди. Сессияни халқ депутатлари туман Кенгашининг раиси, туман ҳокими Б. Баҳромов очди. 19-Чангал сайлов округидан сайланган депутат, Ўзбекистон ёшлар иттифоқи туман Кенгаши раиси О. Сатторов сессия котиби этиб сайланди.\nСессия кун тартибига асосан дастлаб Ўзбекистон Республикаси Бош вазирининг ўринбосари З.Т. Мирзаев раҳбарлигидаги ишчи гуруҳи томонидан шу йил 19-20 март кунлари ўтказилган ўрганиш натижаларига кўра туманда аниқланган “қолоқ” фермер хўжаликларида бажарилаётган ишларнинг таҳлили тўғрисидаги масала кўриб чиқилди. Сўнг тумандаги фермер хўжаликларининг ер участкаларидан самарали фойдаланиш, қишлоқ хўжалиги маҳсулотлари ишлаб чиқаришни кўпайтириш, фермерларнинг молиявий ҳолатини янада яхшилаш мақсадида “қолоқ” фермер хўжаликларидан заҳирага олинган ер майдонларини бошқа фермер хўжаликларига ажратиб бериш ҳақидаги масалалар муҳокамаси бўлди. Туман ҳокимининг ўринбосари, Қишлоқ ва сув хўжалиги бўлими бошлиғи Х. Усмонов ҳамда Ўзбекистон фермер, деҳқон хўжаликлари ва томорқа эгалари туман Кенгаши раиси А. Ҳамроевлар ана шу масала бўйича ахборот беришиб, ўз фикрларини баён қилишди.\nҲудудларни комплекс ижтимоий-иқтисодий ривожлантириш тумандаги энг долзарб масалалардан. Шу йўналишда 2017 йил якунлари ҳамда 2018 йилнинг биринчи чорагида амалга оширилган ишлар юзасидан туман ҳокими, биринчи сектор раҳбари Б. Баҳрамов, туман прокурори, иккинчи сектор раҳбари У. Бутунов, туман ИИБ бошлиғи, учинчи сектор раҳбари Ш. Бурхонов, туман ДСИ бошлиғи, тўртинчи сектор раҳбари К. Тенглашевларнинг ахборотлари эшитилди. (Ушбу масалалар қамраб олинган “Секторлар фаолияти – аҳоли турмуш фаровонлигини юксалтиришда муҳим омил” номли давра суҳбати 3-саҳифадан жой олган).\nСессияда ташкилий масалалар ҳам кўриб чиқилди.\nКўрилган барча масалалар юзасидан тегишли қарорлар қабул қилиниб, депутатлар томонидан тасдиқланди.


Ибн Ражаб Ҳанбалий раҳматуллоҳи алайҳи ўзининг «Тўрт мазҳабдан бошқага эргашганга раддия» номли китобида қўйидагиларни ёзади: «Аллоҳ таоло ўз ҳикмати тақозоси ила динни ушлаш ва муҳофаза қилиш учун одамларга имомларни чиқариб берди. Уларнинг илмлари, билимлари, фатво ва ҳукмлар илмида кўзланган мақсадга эришганларини ҳамма тан олар эди. Улар раъй ва ҳадис аҳлидан эдилар. Барча одамлар фатвода уларга мурожаат қиладиган, ҳукмларни билишда ҳам уларга қайтадиган бўлишди. Аллоҳ таоло улар учун мазҳабларини тартибга соладиган ва қоидаларини таҳрир қиладиган зотларни қоим қилди. Охир-оқибат улардан ҳар бир имомнинг мазҳаби, услуби, қоидалари ва фасллари аниқланди. Барча ҳукмлар ўшалар орқали чиқариладиган, ҳалол ва ҳаром ҳақидаги калом тартибга солинадиган бўлди. Бу нарса мўмин бандалар учун Аллоҳ таолонинг лутфу карами, ушбу динни муҳофаза қилиш сабабларидан бўлди».\n– Имом Бадруддин Заркаший «Баҳрул муҳийт» китобида ёзади: «Мусулмонлар ҳақ ушбу мазҳабларда эканига иттифоқ бўлганлар. Шунинг учун улардан бошқасига амал қилиш жоиз эмас. Ижтиҳод ҳам фақатгина уларда бўлади».\n– Шайх Муҳаммад Хизр Жанги Шинқитий ўзининг ушбу масала бўйича таълиф қилган китобида шундай ёзади: «Бугунги кундаги ижмоъ қилингани тўрт мазҳабдир. Улар: имом Молик, имом Абу Ҳанифа, имом Шофеъий ва имом Аҳмад ибн Ҳанбал. Батаҳқиқ, барча уламолар мазкурлардан бошқа мужтаҳиднинг мазҳабига эргашишни ман қилганлар».\n– Шоҳ Валиюллоҳ Деҳлавий раҳматуллоҳи алайҳи ўзининг «Инсоф» номли китобида қўйидагиларни ёзади: «Албатта, ушбу девон тузилиб, таҳрир қилинган тўрт мазҳабга эргашиш жоиз эканига уммат ёки унинг эътимод қилинадиганлари шу кунгача ижмоъ қилиб келишмоқда. Албатта, бунинг фойдаси очиқ-ойдиндир. Хусусан, ҳимматларимиз сустлашган, нафслар ҳавога берилган ва ҳар бир раъй эгаси ўз раъйига маҳлиё бўлган ушбу кунларимизда».\nБунга ўхшаш гапларни истаганимизча келтиришимиз мумкин. Албатта, ушбу гаплардаги «эргашувчилар»дан мурод, мужтаҳидлик даражасига етмаган омма мусулмонлардир. Шу билан бирга, мазҳабга эргашиш деганда таҳорат ёки намоз бобининг ўзигина кўзда тутилмайди. Балки фиқҳнинг барча боблари, ипидан игнасигача кўзда тутилади. Мазҳаблар оддий ва ижтиҳод даражасига етмаган мўминлар хусусан, бизга ўхшаган араб тилини билмаган, шаръий илмдан бехабар кишилар учун малҳамдек бўлиши турган гап.\nШу йўл билан масалалар ихтилоф ва жанжалсиз ҳал қилиб келинмоқда. Демак, Аҳли сунна вал жамоа ақийдасидаги фиқҳий мазҳаблар ҳар қандай ихтилофларни четлаб ўтсалар бўлар экан.


Қарағанди вилояти делегацияси ташрифи\nҚозоқ халқининг атоқли учта бийидан бири – Қазибек бий Келдибекули таваллудининг 350 йиллигига бағишланган Халқаро автокарвон Туркистонда Ҳазрат Яссавий мақбараси олдида зўр тантана билан кутиб олинди.\nҚарағанди вилояти ҳокимлиги қўллови билан сафарга отланган ушбу делегация дастлаб Шимкент шаҳрида бўлди. Туркистонда Қазибек бий қабри зиёратидан сўнг улар қўшни Ўзбекистон пойтахти Тошкент шаҳридаги Тўле бий, сўнгра Навоий вилояти Нурота туманидаги Айтеке бий зиёратгоҳларида бўлишади.\nШаҳар ҳокими А. Ўсербаев, маслаҳат котиби Ғ. Сарсенбаев, вилоят маслаҳати депутати З. Чолдонов, шаҳар оқсоқоллар ва меҳнат фахрийлари кенгашлари аъзолари мақбара олдида меҳмонларни ҳурмат ва эҳтиром билан қарши олдилар. Қарағанди вилояти ҳокими маслаҳатчиси Р. Ўмарбекова сўзга чиқиб, Элбошимизнинг “Келажакка йўлланма: маънавий янгиланиш” мақоласида белгиланган вазифалар айнан ушбу табаррук сафарга бевосита алоқадорлиги ва ёшларни кекса авлоднинг ибратли ишлари руҳида тарбиялаш муҳимлигини таъкидлади.\nШаҳар фахрийлар кенгаши аъзоси Ш. Исмўлдаев меҳмонларга фотиҳа бериб, муваффақият тилади.\nМеҳмонлар Ҳазрат Яссавий мақбарасини зиёрат қилишди. Шу куни ХҚТУ Маданият саройида ушбу анжуманга бағишланган катта концерт дастури намойиш этилди.\nШ. МАДАЛИЕВ, 2017-08-29, 11:14 180


Ўзбекистондаги икки кунлик умумхалқ ҳашарида қанча дарахт экилиши маълум қилинди\nБугун, 14 март куни Маҳалла ва оилани қўллаб-қувватлаш вазирлиги мажлислар залида 14-15 март кунлари Ўзбекистоннинг барча ҳудудларида ўтказилаётган «Обод юрт» умумхалқ хайрия ҳашарига бағишланган брифинг ўтказилди.\nУнда Республика маҳаллалар кенгаши бошқаруви раиси Турғун Қирғизбоев хайрия ҳашарининг биринчи ярим кунлиги натижалари ва ҳашар доирасида қилинадиган ишлар юзасидан маълумот берди, – деб хабар бермоқда Kun.uz мухбири.\nУмумхалқ ҳашарининг биринчи ярим кунлигида 6 миллиондан ортиқ фуқаролар иштирок этмоқда.\nҚирғизбоевга кўра, ҳашар қатнашчилари томонидан 13 минг гектар майдонда ободонлаштириш ишлари олиб борилган бўлса, 7750 км ариқ-зовурлар тозаланган.\n1 миллион 610 минг 792 дона манзарали ва 1 миллион 87 минг 885 дона мевали дарахтлар кўчатлари экилган.\nБрифинг давомида маҳаллалар кенгаши бошқаруви раиси 2 кунлик ҳашар давомида режалаштирилган ишлар кўламига ҳам аниқлик киритган.\nЖумладан, умумхалқ хайрия ҳашарида жами 12 миллион 500 мингга яқин фуқаролар иштирок этиши кутилмоқда. Улардан 7 миллионини ёшлар ташкил қилади.\n«Икки кунлик ҳашар давомида 25 минг 987 гектар майдонда ободонлаштириш ишлари олиб борилади. 11 минг 408 километр узунликдаги ариқ зовурлар тозаланиб, 9000дан зиёд қабристон ва 860 га яқин зиёратгоҳ ободонлаштирилади ҳамда тартибга келтирилади.\nШунингдек, ҳашар давомида 4 миллион 721 минг 278 дона манзарали, 2 миллион 724 минг 840 дона мевали дарахт кўчатлари экилиб, 3 миллион 894 минг 488 дона гул кўчатлари ўтқазилади.\nМавжуд 4 миллионга яқин дарахтларга шакллар берилади ва оқланади», деди кенгаш бошқарув раиси.\nБрифингда айтилишича, ҳашар давомида аҳолининг ижтимоий ҳимояга муҳтож қатламлари – ёлғиз қариялар, ногиронлар, боқувчисини йўқотган, кам таъминланган оилаларга ҳам моддий ва маънавий ёрдам кўрсатишга алоҳида эътибор қаратилади. Жумладан, 11 минг 494та ижтимоий ҳимояга муҳтож оилага 293 минг 773 м 2 уй-жойларни таъмирлаш, 11 626та эҳтиёжманд оилага моддий ёрдам кўрсатиш ишлари олиб борилади.


"Диндор бўлганим учун дарбадар бўлдим"\n26 январ 2021, Тошкент вақти: 20:32\nБу гапни 12 йилдан бери Ўзбекистондан ташқарида яшашга мажбур бўлаётган ҳазрат Жўраев Озодликнинг "Эркин микрофон"ига айтди.\n"Яхшиси ҳам, ёмони ҳам оптималлашди"\nСурхондарё вилоятидан қўнғироқ қилган Қаҳрамон Ўразалиев Ўзбекистонда фермер хўжаликлари қандай бўлиши кераклиги борасида “Баҳс майдонида” билдирилган фикр-мулоҳазаларга муносабат билдирди.\n- Мен Баҳс майдони эшиттиришини эшитдим. Фермер хўжаликларининг афзалликлари бор. Жамоа хўжаликларининг ҳам афзалликлари бўлиши мумкин. Президентимиз буни ислоҳотларни олиб бораëтган вақтларида айтган эди. Кўп хил шаклини, плюрализм дейдими, мана шунақа шаклини тадбиқ этамиз. Ҳар хил хўжалик шаклида рақобатлашади, деган фикр бор эди-да. Шу фикр ҳозирда нима бўлиб фақат деҳқон хўжаликлари, фермер хўжаликлари қолиб жамоа хўжаликлари рақобатдан чиқиб кетди.\nБу шундай бўлиши керак эдики, жамоа хўжаликлари ўзини оқлайдига бўлса, бозор иқтисодиëти рақобатида ўзини кўрсатиши мумкин эди. Буни 100 фоиз жамоа хўжаликлари тузатиб юбормасдан, чорвачиликлар бундан мустасно.\nДавлатнинг хўжаликлари мавжуд ҳозир ҳам. Лекин бу чорвачилик. Шунинг учун ҳозирги вақтда мана шу оптималлаштириш жараëнида айниқса яхши ишлаëтган, ëмон ишлаëтган фермер хўжаликлари биргаликда оптималлаштириб юборди-да, масалан 10 гектардан оиласини боқиб анча-мунча ишчиларга иш ҳақи бериб яхши ишлаб юрган фермер хўжаликлари кўп эди. Оптималлаштириш деган баҳона билан яхши ишлаган ҳам, ëмон ишлаган ҳам бирдан оптималлашиб кетди.\nМенинг шахсий фикрим Ўзбекистон шароитида 16 гектардан фуқароларга фемер хўжалик қилиб пахта ва ғаллачиликка ихтисослаштириб бўлиб берса, ҳам фуқаролар ишли бўлади, ҳам давлат мана шундан яхши даромад қилади. Мен жамоа хўжалик деганига ҳам қўшиламан. Кўп шаклдаги мулкчилик дейилган эди бошда. Бозор иқтисодларига ўтиш жараëнида мана шундай кўп гапирилган эди. Ҳам жамоа хўжаликлари кўрсатсин ўзини, ҳам фермер хўжаликлари кўрсатсин ўзини. Бу ерда рақобат йўқ. Фермер фермер билан рақобатлашиши ким билади қамндай рақобатлашади. Барисига план бир хилда, кўз қараш бир хилда, - дейди сурхондарёлик суҳбатдош Қаҳрамон Ўразалиев.\n"Томорқа сўраб президентга мурожаат қилдим"\nХоразм вилоятининг Ҳазорасп туманидан қўнғироқ қилган ногирон Қадамбой Матмуродов маҳаллий расмийлар унинг уйига бегона одамни прописка қилгани ҳамда ҳужжатлар топширганига анча вақт бўлганига қарамай ўзига томорқа берилмаётганидан нолиб, ёрдам сўраб Ўзбекистон Президентига мурожаат қилганини айтади.\n- Хоразм вилояти, Ҳазорасп тумани, Питнак шаҳар, Соримой қишлоғи, Нукус маҳалласи, Бозиргон посëлкаси, 4-уй, 2-хонадон менга расмийлаштириб берилган. Иккита ордерим бор. Бино ва иншоотларга бўлган ҳуқуқнинг давлат рўйхатидан ўтказилганлиги тўғрисидаги гувоҳномам бор.\n2011 йил 1 июнида менга Питнак шаҳар ҳокими иккинчи ордерни берди. Мени оила бошлиғи қилди ва менга мана шу уйга эгалик ордери берди. Менинг ўғлим бўлмаган. Умуман қариндош-уруғ бўлмаган. Собиров Дилмурод деган шахсни ҳам менинг ордеримга қўшиб ëзиб берди. Шунчалик ҳам ҳақиқатсизлик ва адолатсизликлар бўладими?\nМени қийнашаяпти. Жойимни ҳам беришмаяпти. Қўшимча еримни ҳам беришмади. Мана бир парча ер ололмадим. Буғдой экиб нон ея олмадим юртимда ман.\nОзодлик: Ҳамма норозилигингиз ўз уйингизга бегона одамни пропискага қўйишганими?\n- Ҳа. Босимлар тўхтатилишини истайман. Бутун дунë халқларига мурожаат қиламан ëрдам беришсин. Қийин аҳволда қолдик.\nОзодлик: Ким сизга босим ўтказаяпти?\n- Мана президентимга айтдим. Шунда ҳам қўшимча еримни беришмади, - дейди Қадамбой ака.\n"Ўзбекистонни тарк этишимга таъқиблар сабаб бўлди"\nЭронда 11 йил муҳожиратда яшаганидан сўнг Покистонга кўчиб кетишга мажбур бўлган Ҳазрат Жўраев ҳақиқий мусулмон бўлгани учун Ўзбекистонда таъқибларга учрагани ва хавфсизлик нуқтаи назаридан мамлакатни тарк этишга мажбур бўлиб, ҳозир дарбадарликда яшаётганини айтди.\n- Мен Эронда қарийб 11 йил муҳожирликда яшадим. Ушбу муддат ичида ўзбекистонлик номи билан маълум бўлиб қолдим. 2011 йил апрелда БМТ мени ўзи ҳимоясига олишдан воз кечди. Бундан буëн Эронда қолиш хатарли эканлигини кўриб Покистонга келдим.\nҲозир қаëққа боришни ва нима қилишни билмайман. Озодлик радиоси орқали дунëга чиқармоқчи бўлганим шу эди.\nФурсатдан фойдаланиб ўзини оппоқ қилиб кўрсатаëтган Ўзбекистон ҳукуматига ҳамда режимнинг ëвузликларини хаспўшлаëтганларга ҳам айтадиган гапим бор эди.\n15 йил умримни, отамнинг пулини, кўзимнинг нурини ва қувватини сарфлаб ўқидим. Тошкент фармацевтика институтини имтиëзли тугатиб, Шофиркон туманида иккита хусусий дорихона очдим. Дорихонада ишлаш билан бирга диний илмларни ўргандим ҳамда шу ўрганганларимни одамларга етказдим. Менинг яшашим ҳеч кимнинг яшашидан кам эмас эди. Диндор бўлганим учун охир-оқибат ҳамма нарсамдан маҳрум бўлиб дарбадарликка юз тутдим.\nМана 12 йилдирки ҳамон дарбадарман. Бу гаплар менинг узун саргузаштимнинг мухтасар сарлавҳаси эди холос. Эй Ўзбекситон ҳукумати ва бу режимнинг маддоҳлари. Мен каби минглаб дарбадарларнинг, қамоқларда бегуноҳ ўтирганларнинг бу аччиқ қисматлари учун дунë олдида жавоб беринг.\nБиз ҳам ўша юртнинг фарзандлари эдик. Биз ҳам бошқаларга ўхшаган инсон эдик. Яратган бизга ҳам ҳақ-ҳуқуқ ато этган эди. Аммо сиз зўравонлар бизни барча нарсамиздан айирдингизлар. Огоҳ бўлинг биз сизларни ҳаргиз кечирмаймиз. Огоҳ бўлинг сиз бизлардан мўмин бўлганимиз учун интиқом олдингиз,- дейди ҳозир Покистонда яшаëтган Ҳазрат Жўраев.


тушда ПУЛ курса » Tush tabiri, tushlar tabiri, тушлар таъбири\nтушда ПУЛ курса\nТушдa пул сaнaш вa улap кaм чиқaётгaнини кўpсa – тўлoвлap билaн бoғлиқ муaммoлap юзaгa келиш мумкинлигидaн.\nТушдa пул ўғиpлaш – хaвф oстидa екaнлигингиз вa ўз ҳapaкaтлapингизни янaдa еътибopлиpoқ тapздa нaзopaт қилишингиз кеpaклигини aнглaтaди.\nПуллapни тежaш – бoйлик вa фapoвoнлик белгиси. Тушдa пул ютиш (ичгa) – сиздa ёвуз ният пaйдo бўлишидaн oгoҳлaнтиpaди. Aгap киши тушидa кўп миқдopдa пул сaнaсa – бoйлиги вa бaхт-сaoдaти “қўл йетaдигaн” жoйдa екaнлигидaн.\nТушдa пул тoпиб oлсaнгиз-у, ёш aёл бу пуллapгa дaъвo қилaдигaн бўлсa, бу яқин кишингизни apaлaшуви туфaйли ишлapингиздa йўқoтишлapдaн oгoҳлaнтиpaди. Бундaй туш кўpгaн oдaм пуллapини кеpaгидaн opтиқ ишлaтaётгaнини сезиши мумкин.\nБу туш – oгoҳлaнтиpиш. Тушдa мaйдa тaнгaлapни кўpиш – ишлapдaн қoниқмaслик дегaни. Ишлapдa муaммoлap юзaгa келишигa тaйёp туpинг, яқинлapингиз вa дўстлapингиз есa сизнинг еътибopингиз йетишмaётгaнлигидaн шикoят қилaди.\nБу туш тaъбиpи китoбидa тушдa кичик пул йўқoтиш – биpoз еътибopсиз қoлишингиз вa мувaффaққияцизликкa дучop бўлишингиздaн дея тaъкидлaнaди.\n« Foydali maslahat – Jinsiy aloqa TOP 10 sir\nТушда ПУЛ санаса – кўрса »


Ишлаб чиқариш ва саноатлаштириш Глобал саммитининг майдонида Инвестициялар ва ташқи савдо вазирлиги делегациясининг Россия Федерацияси Президенти маслаҳатчиси А.Кобяков билан учрашуви бўлиб ўтди.\nЖорий йилнинг 9 июль куни Ўзбекистон делегацияси Екатеринбург шаҳрида ўтказилган Ишлаб чиқариш ва саноатлаштириш бўйича Глобал саммит GMIS-2019да иштирок этди.\nСаммит доирасида Ўзбекистон Республикаси Инвестициялар ва ташқи савдо вазирлиги раҳбариятининг Россия Президентининг маслаҳатчиси А.Кобяков ва “Росконгресс” жамғармасининг топ-менежменти номидан А.Стуглев ва бошқа раҳбарлар билан учрашуви ташкил этилди.\nМузокаралар давомида томонлар, мақсади жаҳон ишбилармонлик ҳамжамиятида мамлакат обрўсини мустаҳкамлаш бўлган халқаро конгресс-кўргазмали тадбирларни Ўзбекистонда ташкил этиш ва ўтказиш соҳасидаги музокараларни мустаҳкамлаш масалаларини муҳокама қилишди.\nЎзаро муносабатларнинг дастлабки шартлари ҳақида айтилганда, томонлар бир фикрга келишди- ушбу йўналишдаги ҳамкорлик шу каби тадбирларни янги даражаларга юксалтиришга ёрдам беради, бу эса, ўз навбатида, янги чет эл ҳамкорлар ва инвесторларни жалб қилишга ва янги ҳамкорлик алоқаларини қуришга ёрдам беради.\nИшчи диалогни ривожлантириш ва амалий ҳаракатлар соҳасига ўтиш мақсадида “Росконгресс” жамғармасининг раҳбарияти яқин келажакда Ўзбекистонга ташриф буюришни режалаштирмоқда.


01 декабр 2020, Тошкент вақти: 10:26\nАҚШ Олий суди ҳаками Елена Каган.\nАҚШ Олий судидаги 9 нафар ҳакам ваколатида на армия¸ на полиция ва на катта пул бор. Шунга қарамай¸ икки асрдан кўпроқ вақт мобайнида айнан шу маҳкама АҚШ конституциясининг мутлақ қўриқчиси бўлиб қолмоқда.\nАҚШ бошқарув тўқимасидаги бундай рол кўпинча Олий судни Томас Жефферсондан то Обамага қадар қудратли президентлар билан зиддиятга ташлаган бўлса-да¸ Олий суд мақоми Америка жамияти томонидан шубҳа остига олинмайдиган қадриятлардан бири саналади.\nОзодлик мухбири билан суҳбатда Олий суднинг 9 нафар ҳакамидан бири Елена Каган АҚШ Олий судининг дунëга келиш тарихи баробарида унинг демократик жамият қуриш орзусидаги мамлакатлар учун ўйнаши мумкин роли ҳақида мулоҳаза юритди.\n53 яшар Елена Каган АҚШ Олий судининг бир умрга сайланадиган 9 ҳакамидан бири. Бу ўта юксак мақомга қадар у АҚШ ҳукуматининг Олий суддаги вакили¸ унгача эса¸ Ҳарвард ҳуқуқшунослик институти раҳбари бўлиб ишлаган.\nОзодлик мухбири билан суҳбатда АҚШ адлия тизимининг ҳам муаммолардан холи эмаслигини ва АҚШ моделини бошқа давлатларга кўр-кўрона татбиқ этиб бўлмаслигини таъкидлаган Каган хоним¸ мамлакат конституциясини ҳам ижроия¸ ҳам қонунчилик ҳокимияти аралашувидан қўриқлаш¸ айнан ўзи мансуб Олий суд ваколатида эканини эътироф этади:\n- Очиғи¸ биз омади чопган давлатмиз. Аммо омад баробарида бизнинг ҳозирги даражага келишимизда¸ давлатчилик устунларини қўйган донишманд ва зукко одамларнинг беқиëс хизмати бор.\nАҚШда¸ ҳатто инқилоб (1775-1783 йиллардаги Британия ҳукмронлигига қарши инқилоб-таҳр.) дан илгари ҳам мустақил адлия тизими ва қонун устиворлигини барпо қилишга кучли иштиëқ бўлган. Инқилобдан кейин¸ ижроия ва қонунчилик ҳокимиятидан ажралган суд ҳокимияти¸ текшириш ва мувозанатнинг ҳақиқий тизими яратилди. АҚШ даги ижроия ва қонунчилик ҳокимияти устидан суд назоратини ўрнатиш концепцияси Олий судга 1801-1835 йиллар мобайнида 34 йил раислик қилган Жон Маршалга тегишли ва Олий судни конституция қўриқчисига айлантирган дастлабки суд иши ҳам айнан унга оиддир.\nОзодлик: АҚШ адлия тизими¸ хусусан¸ Олий суд ҳакамлари ваколатлари Озодлик тингловчилари учун ўз ҳаëтларига татбиқ қилиш деярли имконсиз эртакка ўхшаб туюлиши мумкин. Зотан биз ахборот тарқатаëтган ҳудудларда судга ошириладиган аксар муҳим ишлар тақдири ижроия ҳокимиятидан қилинадиган битта телефон қўнғироғи билан ҳал бўлади. Бу ҳудудларда ҳакам ва судлар ҳокимиятдагилар хизматчисига айлантирилган. Қонун устиворлиги амалда йўқ давлатларда қандай қилиб мустақил адлия тизими барпо этиш мумкин?\nКаган: Агар Америкада кимдир суд ишига аралашмоқчи бўлса¸ бу ҳаракат тузумни суистеъмол қилиш ва тузум қоидаларини бузиш сифатида тушунилади. Бундай ҳаракат ҳуқуқий иш юзасидан ҳукм чиқариш ҳакамга оид¸ суд эса қонуний ҳокимият эмас¸ балки ҳуқуқий принциплар манфаатидан келиб чиқиб ҳукм қилади¸ деган моҳиятга асосланган қонун устиворлиги тушунчасига мутлақ зиддир. Адлия тизимининг амалда қанчалик мустақил экани унинг ҳокимият тизимлари манфаатларига зид келувчи ҳукм чиқариш- чиқара олмаслиги билан ўлчанади. Ҳокимият тизимларининг ўз ваколатидан ошганини очиқ айтиш¸ уларни ҳисоб беришга мажбурлаш¸ ҳокимият инжиқликларига хизмат қилмаслик¸ мустақил адлия тизимининг бурч ва вазифасидир.\nОзодлик: Биз ахборот узатадиган ҳудудларда суд ва адлия тизими аслида ижроия ҳокимиятининг мустақиллик иддаоси ортига бекитилган бир қисми¸ холос. Бундай давлатларда барча қарор ва ҳукмлар айнан ижроия ҳокимиятига оиддир. Ижроия ҳокимияти¸ президентлар қарийб чекланмаган ваколатга эга бўлган вазиятда қандай қилиб мустақил адлия тизими яратиш мумкин?\nКаган: У ëки бу мамлакатда қандай қилиб мустақил суд тизими яратишнинг ўзи катта жумбоқ ва унинг ечими кўп жиҳатдан тузум маданияти ва зеҳниятига боғлиқдир. АҚШнинг дастлабки президентларидан бири Эндрю Жэксон ҳам мустақил судларни хуш кўрмаган. Америка тарихидаги машҳур суд ишларидан бирида у “Суд ҳукм чиқарди¸ қани кўрайликчи¸ энди у бу ҳукмни қандай ижро этар экан!” деган машҳур баëнотни қилган эди.\nЖэксон мустақил суд ҳукмининг амалга ошишига қўлидан келган қаршиликни қилиб кўрган. Судда эса на қурол ва на пул бор. Шундай экан¸ суд чиқарадиган ҳукмлар нимани англатади¸ судлар ўз ҳукми ижро этилишини қандай таъминлайди¸ деган савол доим очиқ қолади. Бунинг жавоби эса¸ тузумдаги барча ўйинчилар¸ муҳими халқнинг бу ҳукмга қанчалик ҳурмат кўрсатиши ва ҳатто бу ҳукмларга қўшилмаса-да ҳамманинг¸ суд қарори амалга оширилган тақдирдагина тузум рисоладагидай ишлай олади¸ деган ишончда яшашига боғлиқдир.


Тожикистон ҳукумати мардикор бозорини қонунийлаштирмоқчи\nТожикистон Меҳнат, миграция ва ижтимоий бандлик вазирлиги яқинда тарқатган хабарида, ҳукумат мардикорлар бозорини қонунийлаштиришга қарор қилганини маълум қилди. Шу тариқа ички мигрантлар расман меҳнат фаолияти билан шуғулланиш имкониятига эга бўлади ва ижтимоий кафолат ҳамда пенсияга умид қилишади.\nМеҳнат вазирининг ўринбосари Эмин Сангинзода 7 феврал куни Душанбеда бўлиб ўтган матбуот анжуманида, мардикорлар ва иш берувчилар ўртасида эришилган оғзаки келишувлар уларнинг ижтимоий ва юридик ҳуқуқларини кафолатламаслигини айтди.\n«Айрим мардикорлар меҳнат бозорида талаб юқори бўлган мутахассисликларга эга ва улар яхшигинга пул ҳам ишлашади, аммо қисқа вақт мобайнида иш берувчи ва ишчи ўртасидаги норасмий муносабатларни барқарорлаштиришнинг имконияти йўқ. Биз бу йўналиш бўйича иш олиб бораяпмиз», - деди Сангинзода.\nАҳоли бандлиги агентлигининг директор ўринбосари Ниёз Қурбоновнинг айтишича, ёлланма меҳнат бозоридаги сўровлар шуни кўрсатганки, мардикорларнинг ўзлари фаолиятларининг қонунийлаштирилишни исташмайди ва бир кунда топадиган 50-100 сомони (10 доллардан кўп) дан қониқиш ҳосил қилишади.\n«Биз уларга, агарда сиз фаолиятингизни қонунийлаштирсангиз, у ҳолда сизларга ижтимоий кафолат берилишини тушунтирмоқдамиз. Келажак ҳақида, пенсия ҳақида ўйлаб кўриш керак, бироқ улар ўзларига ҳеч нарса керак эмаслигини, топаётган пуллари етаётганини айтишмоқда», - дейди Қурбонов.\nТожикистонда 20дан ортиқ мардикор бозори бор, бироқ мардикорларнинг аниқ сони бирор бир тузилмада қайд қилинмаган.


ҲАҚ СЎЗНИНГ ШИДДАТИ — Notiqlik san'ati — Rahimboy Jumaniyozov rasmiy sayti\nNotiqlik san'ati - Rahimboy Jumaniyozov rasmiy sayti > Янгиликлар > ҲАҚ СЎЗНИНГ ШИДДАТИ\nЯнги Сирдарё» газетаси\nКейинги ўттиз йил ичида ўзбек матбуоти нималарга эриша олди? “Эришилган”лардан ким кўпроқ манфаат кўрди?\nЎттиз йил олдин Ўзбекистон мустақилликка эришди. Матбуот ҳақидаги гапни яна ҳам аввалроқдан бошлаш керак. Ана шу мустақилликка эришиш учун “қайта қуриш” даврида матбуот катта хизмат қилди, эрк кунларини яқинлаштирди. Шўроларнинг зулм салтанати ошкоралик туфайли қулади, имкон пайдо бўлиши билан миллатларнинг зиёлилари матбуотда тарих қатламларини очдилар, миллий ўзликни ва миллий тилларини талаб қилдилар, динларига ва маданиятларига соҳиб чиқдилар. Натижада кўзи очилган халқлар ягона маҳбусхонада яшашни истамай қолдилар ва ўз мустақилликларини бирин-кетин эълон қилдилар. 1990 йил 20 июнда Ўзбекистон парламенти Мустақиллик декларациясини қабул қилди.\nШундан кейинги тарихга келсак, бугун ўтган чорак асрга ҳаққоний баҳо берилмоқда. Ўзбекистон Президенти Шавкат Мирзиёев бу даврни «қўрқув даври» деб атади: ”У даврлар бошқача эди. Қанча жим юрсанг, шунча яхши эди…Бизлар қўрқув даврида яшагандик».\nБироқ аста-секин яна маъмурий-буйруқбозлик тизими ўзини мустаҳкамлаб олди, ҳақиқатни айта оладиган кучлар қатағонга учради, қамалди ёки юртни тарк этди, оммавий ахборот воситалари энди оммавий тарғибот воситаларига айлантирилди. Шахсга сиғиниш вазияти қарор топди, юртбошини мақташ, мадҳиябозлик авжига чиқди, танқид қилинса, фақат “мустақиллигимизни кўра олмайдиганлар”, “иқтисоддаги ютуқларимизга ҳасад қилувчилар», хорижда юрган “ватан хоинлари” танқид қилинарди. Буларнинг бари Қодирий, Чўлпон, Беҳбудийларни қатағон қилган Сталин даврини ёдга соларди. Эътибор қилинг: матбуот гунг ва кар ҳолатга солингач, осонгина сиёсий “якдиллик” шароити юзага келтирилди ҳамда иқтисод ҳам инқирозга юз тута бошлади, коррупция авж олди, бугун хориж банкларидан қайтаришга уринаётганимиз миллиардлаб долларлар ўшанда ўмарилганди, ҳатто деҳқонларга нима экиб, кимга сотишни ҳам давлат режалаштирадиган ва ҳосил йиғим-теримини прокуратура ва милиция назорат қиладиган қиладиган маъмурий иқтисод юзага келди…\nҲақиқатни чоп этиш, такрор айтамиз, агар тузум демократик ва адолатли бўлса, нашрга ҳам фойдали, чунки унинг ҳақиқий обуначилари, мухлислари кўпаяди, натижада реклама берувчилари кўпаяди даромади ошади. Достоевский: “Пул – чоп этилган озодлик”, — деган. Бойнинг овози баландроқ чиқиши шундан. Аслида бобомиз Замахшарий: “Ғақ сўзлаганнинг овози арслон ўкиришидан ҳам кўра шиддатлидир”, деганлар.\nМатбуот, оммавий ахборот воситалари Конституциямизни жиддий ўқиган ва тафаккур қилган инсон учун ҳаққоний тўртинчи ҳокимиятдир. Биласиз шундак касблар борки, юз минглаб, миллионлаб инсонлар у билан шуғулланади, лекин уларнинг касб-кори Конституцияда тилга олинмаган. Конституцияда Президент ва Вазирлар Маҳкамаси, Суд ва куч ишлатар тизимлари ҳамда Оммавий ахборот воситалари алоҳида институтлар тарзида тилга олинган. Оммавий ахборот воситаларига алоҳида боб бағишланган. Нари борса, мингта аирофида ОАВ бўлса ва уларда беш-ўнтадан одам ишласа, беш ё ўн минг кишининг фаоляияти Конституцияга кирган. Иккинчи томондан, журналистика худди шифокорлик ва муаллимлик каби ижтимоий касбдир, адолат ва ҳақиқат унинг ўзаги бўлиши шартлигидан келиб чиқиб, унга Конституциявий институт мақоми берилган.\nЯнги Ўзбекистондаги янги ислоҳотлар даврида оммавий ахборот воситалари яна ўз вазифасини ҳалол бажаришга тараддудланмоқда. “Тўртинчи ҳокимият” истилоҳига келсак, уч ҳокимият нима қилади: қонун чиқарувчи ҳокимият – давлат ва жамият фаолиятига асос бўладиган қонунларни ишлаб чиқади ва қабул қилади, ижро ҳокимияти ва халқ шу қонунлар асосида ишлайди, яшайди ва фаолият юритади, суд ҳокимияти давлат мансабдорлари ва халқнинг қонунларни бузган ҳолларига ҳакамлик қилади ва жазо беради. “Тўртинчи ҳокимият” – оммавий ахборот воситалари эса бу учта ҳокимият ва жамиятнинг ҳаётини шаффофлаштиради, уларнинг ўз вазифаларини амалга оширишларига кўмаклашади, камчиликларини ошкор қилади, муаммоларининг ечими сайловларда қатнашганда, тафаккур билан овоз бериши учун жамоатчилик фикрини шакллантиради. Матбуотнинг ҳокимияти – халқ фикрига таъсир ўтказа олиш кучидадир.\nИккинчидан, ОАВ қонунлар такомиллашуви лозим. Масалан, туҳмат ва ҳақорат деган жиноятларни ғайрикриминаллаштириш таклифи амалга ошиши керак. Бу қонунбузарликларнинг маъмурий ва фуқаролик кодексларида бўлиши етарлидир. Сўз учун, фикр учун қамоқ жазоси бўлиши мамлакатда фикр эркинлигига ҳеч қачон йўл бермайди. Бирор бир тараққий қилган, маданий халқда ва давлатда бундай модда мавжуд эмас, у фақат авторитар ва тоталитар давлатларда қолган. Уни мансабдорлар танқиддан қўрққани учун ушлаб туради ва халққа эса шундай дейди: “Наҳотки, сизга газетада ёки интернетда туҳмат ё ҳақорат қилишса ва жазосиз қолса?!” Аввало, жазосиз қолмайди – маъмурий ва фуқаролик кодексларига кўра жазоланади, жарима тўлайди, ОАВ ёпилиши мумкин, қолаверса, ОАВ қонунчилигига кўра ёлғон маълумотлар раддия қилинади ва фикрларга жавоб бера олади. Фақат сўз учун қамоқ жазоси бўлмайди, холос. Агар бир журналист сўзи учун қамалар экан, қолган минглаб журналистлар танқиддан тийилади, жим ўтиришни ёки мақташни афзал кўради. Мақтов эса “тиз чўкиб қилинадиган қароқчиликдир”.\nУчинчидан, ОАВ менежменти бозор иқтисоди шароитига ўтиши керак. Қонунчиликка кўра, исталган соҳага сармоя кирита оласиз, лекин ОАВ соҳасида чегара бор, низом жамғармасида хориж сармояси 30%дан ошмаслиги керак, бевосита бирор матбуот хориждан маблағ жалб эта олмайди, аввал “умумий ўра”га – Фондга тушиши керак ва у кимга беришни ҳал қилади. Сармоядор эса муайян, аниқ лойиҳага пул беради. Кўряпсизки, матбуот соҳаси бозор иқтисодининг рақобат шароитига кира олмайди. Тушунаман, бу чекловлар аввалги Шавкат Мирзиёев айтган “қўрқув даври”дан қолган. Жамоатчилик фикрига хориж таъсир ўтказмасин дейилган. Биз энди адолатли ва ҳалол иш юритсак, нимадан қўрқамиз?!\nСўнгги уч-тўрт йилда ўзбек матбуотида анча жонланиш сезилаётган эди. Бироқ газеталарда яна ўша “ура-ура” материаллар кўпайиб қолгани, сайтлардан айрим материалларни ими-жимида олиб қўйиш ҳолатларини нима билан изоҳлайсиз?\nКўряпмизки, сўз эркинлигининг бор-йўқлиги мамлакатдаги адолатнинг бор-йўқлини белгилайдиган омилдир. Агар сўз эркинлиги бўлса, иқтисод ҳам ривожланади, коррупция ҳам жиловланади. Лекин ҳақиқатни ёзадиган журналистлар, блогерлар яна таъқибга олина бошланса, “ўзимизга хос ва ўзимизга мос йўлимиз” бошланади – коррупция, турғунлик ва зулм авж олади, дунё яна бизга ёввойи қабилага қарагандек қарай бошлайди, ижобий жозибамиздан асар ҳам қолмайди, рейтингларда яқиндагина олдинга чиқаётган еримизга, Африка занжилари қаторига қайтамиз.\nБиз бошдан кечираётган даврнинг ўзига хослиги шундаки, жамиятда янги ислоҳотлар тарафдорлари ва ҳаммасини аввалги ҳолига қайтариш ҳаракатидаги эски кучлар курашмоқда. Бу эски кучлар пастдан то энг юқоригача мавжуддир. Газеталарда яна ўша “ура-ура” материаллар кўпайиб қолгани, сайтлардан айрим материалларни ими-жимида олиб қўйиш ҳолатлари шундан далолатдир. Сайтлардан бу хабарларнинг битта-яримтаси йўқолса, уни қўйган бирор дадиллик қилган муҳаррирнинг қўрқоқлиги билан изоҳласак бўларди, лекин уларнинг бирданига ҳаммасидан олиб ташланиши масаланинг анчайин кучли шахслар томонидан олишга мажбурланганини билдиради. Лекин мамлакат раҳбарининг сиёсати цензура эмас, очиқликдир.\n2020 йил 3 июнь куни қашшоқликни камайтиришга бағишланган видеоконференцияда Ўзбекистон Президенти Шавкат Мирзиёев уни минтақаларда олиб борилаётган ислоҳотлар учун мақтамасликни сўради. 2020 йилга мўлжалланган давлат бюджетида 410,5 миллиард сўм миқдорида маблағ ажратилган Миллий телерадиокомпания раиси Алишер Хаджаевга мурожаат қилиб: «Менга «Президент шундай қилди», – деб мақташга ҳожат йўқ. Ислоҳотлар натижасида одамларнинг дунёқараши ўзгаради, қизиқиш пайдо бўлади, «ер меники» ҳисси пайдо бўлади. Ислоҳотларни шунчаки мақтов эмас, балки амалда намойиш қилинг», – деди. Давлат раҳбарининг сўзларига кўра, мамлакатда ижобий ўзгаришлар президент туфайли эмас, балки ислоҳотлар ва қонунларнинг ишлаши туфайли рўй беради: “Сизга бир нарса айтишдан қўрқаман, сиз дарҳол президентни мақтай бошлайсиз. Бунинг барчаси президент томонидан эмас, ислоҳотлар, қонун асосида амалга оширилишини айтдим».\nОрадан уч кун ўтиб, Ўзбекистон Президенти давлат агентликлари ва давлатдан таъминланадиган ялтоқи телерадиожурналистларига қарата 6 июнь куни Фарғона шаҳрида бўлиб ўтган фаоллар йиғилишида «мақтовлар керак эмас»лигини таъкидлади: «Мен қисқа, сизлар кўпроқ гапирсаларингиз тўғри бўлади. Мақтов керак эмас. Президентга энг катта мақтов бўлиб бўлган — бу халқ ишончи. Ҳали энди биринчи қадамларни қўйяпмиз. Келиб, қарсак эшитиб кетиш менгаям осон. Лекин бундан натижа бўлмайди… Аччиқ-аччиқ масалаларни қатъий қўйинглар».\nШу гаплардан сўнг ҳам танқидга, ошкораликка, ҳаққоний муҳокама ва мулоқотларга йўл бермайдиган раҳбарларнинг тафаккурида (агар фикрласа) шундай хаёллар бўлса керак: ё у асли қўрқоқ, ё биз билгандан кўра кўпроқ нарсани билади. Қадимги замон файласуфи Ксенофонт: “Рост гапирганим, танқид қилганим учун кўп балоларга учрадим, лекин мақтаганим учун ҳеч пушаймон бўлмадим”, — деган. Бу унинг киноясидир.\nПрезидент танқид қилинглар, “аччиқ-аччиқ масалаларни кўндаланг қўйинлар”, “мақтов керак эмас” деб турганда, яна мақташда давом этадиган ОАВ раҳбарларининг қилмишини, фикратини шундай изоҳлаш мумкин:\nБиринчидан, у шундай фикрда: “Давлат раҳбари бу чиройли гапларни гапиргани билан ич-ичидан ошкораликни истамайди, мен унинг гапларига эмас, ички истагига бўйсунаман ва шу туфайли лавозимимда узоқ қоламан!”\nИккинчидан: ёки: “Президент балким сўз эркинлигини истайди, биз танқид қилиб кўрдик, лекин унинг атрофида ўтирганлар дарҳол бурнимизни ерга ишқаб қўйишди, уларнинг қўли узун ва улар кўпроқ хабардор. Кўзимга қараб юришим керак!” У ўнлаб танқиди туфайли ёпилган газеталарни, ишидан айрилган бош муҳаррирларни, юзлаб ҳақ сўзи учун қатағонга учраган журналистларни ва блогерларни мисол қилиб келтиради, яна минглаб мақтагани учун ўрнидан жилмай ўтирган нашр ва оммавий ахборот воситлари раҳбарлари ва ходимларига ишора қилади.\nУчинчидан, ёхуд: “Мақтасам, битта давлат раҳбарига ёқмасман, лекин минглаб унинг амалдорларига ёқаман, давлатни аслида ана шу жим юриб, зимдан ишини юритаётган кучлар тасарруф қилмоқда ва уларга бўйсунсам, адашмайман!”\nМен бу фикрларнинг қай бирида жон борлигини билмайман ва, балким, билишни истамайман. Мен Президент Шавкат Мирзиёевнинг “Жамоат назорати ва оммавий ахборот воситалари эркинлиги масаласида ортга қайтиш бўлмайди”, — деган сўзларига ишонаман, бир куни коррупционерлар ва монополистлар уни эгиб олишига ва ҳаммаси аввалги ҳолига қайтишига ишонмайман, ишонгим келмайди. Бу – романтика эмас, балким, сўнгги имкониятдир.


Ота-бола Жумаевлар адвокатдан воз кечди\nhttp://tbn0.google.com/images?q=tbn:WPoLaMKTDYOdgM:http://uzbekcongress.files.wordpress.com/2007/12/fayzullo_bu1.jpg Бухоро вилояти жиноят ишлари судида таниқли шоир Юсуф Жума ва унинг ўғли Бобур устидан бўлиб ўтган суд бошланишидаёқ улар адвокат хизматидан воз кечишлари тўғрисида баёнот берди.\nҚизиғи, суд мажлисининг аввалидаёқ адвокат хизматидан ўз ихтиёри билан воз кечишини билдирган ота-бола маҳкумлар Ўзбекистонда суднинг адолатли эканига ишонишини айтган. Шу баёнотдан сўнг адвокат Руҳиддин Комилов суд залини тарк этган.\n“Ишни кўриш бошланиши арафасида Юсуф Жума: “Мен адолатли судга ва адолатли ҳукмга ишонаман. Шу сабабдан мен адвокат хизматидан воз кечаман”, деб баëнот берди. Ундан кейин ўғли ҳам шу тарзда баëнот қилди. Шунга асосан суд ишни адвокатсиз давом эттириш ҳақида ажрим чиқарди. Бу Юсуф Жума ва ўғлининг қонуний ҳуқуқлари. Исталган пайтда, яъни суд терговида ëки дастлабки тергов давомида адвокат хизматидан воз кечиш ҳуқуқига эга. Ўша ҳуқуқдан улар фойдаланди. Ҳозир якка ўзи ўз ҳуқуқларини ҳимоя қилиб ëтибди”,- деди Р.Комилов.\nУнинг билдиришича, бундан аввал ҳам Юсуф Жума ва ўғли адвокат хизматидан воз кечиши ҳақида ёзма маълум қилган эди.\n“Ҳаёт ўйинлардан иборат. Бу ҳам бир ўйин бўлса керак. Ҳозир Юсуф Жума ва ўғлининг кўриниши мен тергов изоляторида кўрганимга нисбатан жуда ҳам яхши. Ҳар қандай фикр пайдо бўлиши мумкинлиги табиий. Улар адвокат хизматидан мажбурий равишда воз кечтирилган бўлиши ҳам мумкин. Мен буни шарҳлаб бера олмайман. Чунки яна айтаман, бу уларнинг ҳуқуқи. Қариндошларини айтишича, ҳаммаси туҳмат қиляпти”,- деди адвокат\nМаълум бўлишича, Юсуф Жума ва ўғли Бобур ўз ихтиёри билан адвокат хизматидан воз кечганига қарамай, ўзларига қўйилган ҳар қандай айбловни инкор қилишда давом этмоқда.\nЮсуф Жума ва ўғлига Жиноят кодексининг 105, 140, 119-моддалари бўйича, яъни ҳокимият вакилини ҳақорат қилиш, унга тан жароҳати етказиш ва қаршилик кўрсатиш айблари қўйилган.\n“Агар шу айбловлар судда исботланса, ота-бола Жумаевларга 3 йилдан 5 йилгача жазо тайинланиши мумкин”,- деди Руҳиддин Комилов.\n14 апрель кунги судда ҳам давлат айбловчиси суддан Юсуф Жумага 5 йиллик қамоқ жазоси тайинланишини сўраган.\nСуд мажлисида иштирок этган ҳуқуқ ҳимоячиларининг айтишича, 15 апрель куни ҳукм эълон қилиниши мумкин.


Францияда 30 йил ўтгач яна олти нафар эгизак дунёга келди\nФранцияда олти эгизак туғилди. Уларнинг беш нафари қиз ва бир ўғил. Эгизакларнинг ҳар бирининг вазни 630-730 грамм. Аёл чақалоқларини ҳомиладорликнинг 25 ҳафтасида кесар кесиш амалиёти ёрдамида дунёга келтирди. Бу ҳақда bfm.ru хабар берди.\nМаълум қилинишича, ушбу оиланинг яна икки катта нафар фарзанди ҳам бор.\nКичкинтойларнинг туғилишига ёрдам бериш учун 30 нафар мутахассисдан иборат гуруҳ жалб қилинди. Янги туғилган чақалоқлар реанимацияга ётқизилди. Шифокорларнинг таъкидлашича, улар бир неча ой шифохонада ётишлари керак.\nОлти эгизакнинг туғилиши дунёда камдан-кам учрайдиган ҳодиса бўлиб, унинг эҳтимоли ўртача 4,7 миллиарддан 1 га тўғри келади. Сўнгги бор Францияда бундай ҳолат бундан 30 йил олдин, 1989 йилда Париж шифохонасида қайд этилган.\nКиритилди: 08:12 19.05.2020. Ўқилди: 1736 марта. Фикрлар сони: 0 та.


ФИДОЙИНГ БЎЛГАЙМИЗ СЕНИ, ЎЗБЕКИСТОН! | Ўзбекистон "Адолат" социал-демократик партияси\n22 Август, 16:13 • Муносабат, Мустақиллик байрами, Навоий вилояти, Янгиликлар • 291 марта кўрилди • Комментариев к записи ФИДОЙИНГ БЎЛГАЙМИЗ СЕНИ, ЎЗБЕКИСТОН! нет\nИнсон табиатнинг гултожи сифатида доимо янгиликка, яхшиликка, озодлик ва ҳурриятга интилиб келган. У қалбида ўзини ҳамиша, ҳар жиҳатданэркин ҳис қилишга, таҳликасиз турмуш кечиришга эҳтиёж сезади. Бугун ўша эҳтиёж тўла тўкис, ҳаттоки ортиғи билан инсонларга туҳфа этилмоқда. 2017 йилнинг Давлатимиз раҳбари томонидан “Халқ билан мулоқот ва инсон манфаатлари йили” деб номланиши, айниқса узоқ қишлоқ овулларда яшаб, марказдан узоқда кўпгина имкониятлардан фойдалана олмаётган фуқароларимиз учун айни муддао бўлди. Депутатлар, касаба уюшмалари, ижтимоий ҳимоя органлари, ҳуқуқ органлари вакиллари ҳар куни ҳалқ билан учрашмоқда. Аҳолининг дардини тинглаб, имконият даражасида кўмак бермоқда. Халқимиз бугунги кунидан хурсанд, ҳар бир ўтган кунига шукрона билан яшаяпти.\nМана бир неча кунлардан сўнг Мустақиллигимизнинг 26 йиллигини нишонлаймиз. Байрам қилишга, мақтанишга арзигулик ишларимиз бор. Биргина таълим соҳасини олсак, вилоятда барча замонавий мактаблар бинолар ва жиҳозлар билан таъминланди. Дарсликлар янги стандартга мос ишлаб чиқилди. Мактабларда хорижий тилларни ўргатишга катта эътибор қаратилган. Энг муҳими ўқитувчилар савиясини ошориш мехнизларни ишлаб чиқилди. Бугунги ўқувчиларимиз компютер технологияларни пухта биладиган, замонга ҳамоҳанг фикр юрита оладиган, ҳуқуқий онгли, сиёсий билимли ёшлардир. Спортчи йигитларимизнинг ютуқлари, кечагина халқаро олимпиадада ўқувчиларимизнинг эришган ютуқлари, уларнинг шода-шода медаллари билан кириб келиши, чет давлатларда Ўзбекистон номини, байроғини баланд кўтариши, буларнинг барча-барчаси мамлакатимизда ёшларга оид давлат сиёсатининг, давлат раҳбарининг ёшлар сиёсатини биринчи ўринга қўйишининг натижасидир.\nБугун ҳар бир соҳага назар ташласак, барчасида ислоҳотларнинг натижасини кўрамиз. Қишлоқ хўжалиги дейсизми, соғлиқни сақлаш дейсизми, айниқса аҳолининг ердан унумли фойдаланиш бўйича кўрсаткичларининг ўсиш даражаси инсони қойил қолдиради. Кармана туманида яёв юрсангиз, турли туман иссиқхоналарда етиштирилаётган маҳсулотлар, хонадонлардаги ободончилик бўйича олиб борилаётган ишлар кўзингизни қувонтиради. Бу эса халқимизнинг ўтаётган кунидан, фаолиятидан, юртидан, давлатимизда юритилаётган сиёсатдан қанчалик розилигидан далолатдир. Мамлакатимизда инсон манфаатлари энг олий қадрият. Биргина ўзим мисолимда айтадиган бўлсам. Мен давлатимизда яратилган барча имкониятлардан фойдаланиб келмоқдаман.\nМен ўқтувчиман, ўқувчиларимга ҳаёт сабоқларидан дарс бераман. Ўқувчиларимнинг, уларнинг биргина “Устоз” дея меҳр ва ҳавас билан айтган сўзи дилимни қанчалик яйратиб юборишини биласизми?\nМен Ўзбекистон Республикаси Олий Мажлиси Сенати аъзосиман, халқимнинг тинч осойишта яшаши, меҳнат қилиши учун бор кучим ва билимимни аямайман. Давлатимизда юритилаётган сиёсий жараёнда иштирок этмоқдаман. Оддий қишлоқ аёли, оддий ўқтувчининг шу мавқеда фаолият юритишни тасаввур этасизми?\nМен фермерман, фарзандларим камолини ўйлаб оилавий бизнесимни йўлга қуйганман. Фермер хўжалигимда ғалла, пахта маҳсулотларини етиштираман. Кўп тармоқли фермер хўжаликларини ташкил этиш режаси тарафдориман. Фермерлик ҳаракатининг фаол аъзосиман. Бу ишлар менга завқ ва шижоат бағишлайди.\nБугун менга ва мен каби замондошларимга шундай имкониятларни, меҳнат қилиш ва меҳнатнинг натижасидан роҳатланиш каби бахтни берган мустақилликка шукроналар айтаман. Шундай юртда яшаётганимдан, фарзандларим тинч ва осойишта ўқишга, ишга бориб келаётганидан шодман, юрак юрагимдан барча юртдошларим тилида баррала янграётган садо “Фидойинг бўлгаймиз сени Ўзбекистон!” дейман.\nКармана туманидаги 4 умумтаълим мактаб\nФИДОЙИНГ БЎЛГАЙМИЗ СЕНИ, ЎЗБЕКИСТОН! was last modified: Август 23rd, 2017 by matbuot\n« Андижонлик спортчи-сафдошларимиз: Биз кутган қарор Ёшларни ахборот хавфсизлиги билан таъминлаш – энг муҳим вазифа »


ТАДБИРКОРЛИКНИ БОШЛАМОҚЧИМИСИЗ? | "Xazina" газетасининг онлайн саҳифаси\nБунинг учун нималарга эътибор қаратиш лозимлиги ҳақида тушунчаларга эга бўлишни истайсизми?\nТадбиркорлик ортидан яхшигина даромад қилиб, эл-юртга, оиласининг фаровонлигига ҳисса қўшишни ким хоҳламайди, дейсиз. Даромадинг яхши бўлгандан кейин ишга иштиёқ ҳам, ҳавас ҳам ортар экан. Бугунги кунда юртимизда тадбиркорларга берилаётган имконият ва имтиёзлар ёшларни унумли меҳнат қилишга, тадбиркорлик соҳасида муваффақиятлар қозонишга ундамоқда.\nКамина ҳам кўпчилик тенгдошларим қаторида тадбиркорлик деганда фақат банкдан кредит олиш ва савдо-сотиқ билан шуғулланишни тушунар эдим. Тадбиркорлик субъектини давлат рўйхатидан ўтказиш, солиқ муносабатлари билан боғлиқ масалаларга оид билимим етарли эмас эди. Айниқса, тадбиркорлик фаолиятига оид қонунлар, бизнес-режа тузиш ва уни амалга оширишда банк кредитларидан фойдаланиш каби масалалар юзасидан тушунча ва тавсиялардан йироқ эдим. Тадбиркорлик фаолиятини бошлагандан сўнг, ҳаммани уддаладим.\nЁш тадбиркор доим янгилик яратиш иштиёқида яшайди. Тенгдошлари чойхоналар, давраларда маза қилиб, чақчақлашамиз, дейишса, уларнинг таклифини рад этади. Уларга қарата, «мени қанчадан-қанча иш кутиб турибди. Сизлар ҳам менга ҳамкорлик қилсангиз бўлмайдими?» дейди. Тадбиркорнинг қалбини ҳамиша яратиш, янгилаш ва бунёд этишдек улуғ туйғулар эгаллаб олган бўлади. Иш бошида, масалан, боғдорчиликни йўлга қўймоқчисиз, кимдир сизга, «қўй, нима қиласан, бошингни оғритиб, барибир бу ерда ҳосил битмайди», дегувчилар ҳам топилади. Ёш тадбиркор қатъиятли, бир сўзли эмасми, бундай гапларга парво қилмайди, ишини давом эттираверади. Ўз сармоясини тадбиркорлик учун сарф этишдан чўчимаслик керак.\nМуҳими, ишни тўғри ташкил этишингиз керак. Аниқ ва пухта ҳисоб-китоб, ўзига хос бизнес режага асосланган ҳолда иш бошлаган маъқул. Масалан, иссиқхона қурмоқчисиз, бунда асосан экиш муддатларига риоя қилиб, сифатли уруғдан фойдаланиш, экиш муддати ва усуллари, озиқлантириш, суғориш, ишлов бериш, ўсимликларнинг касалликларига қарши курашиш каби агротехника юмушларини ўз вақтида бажариш ва етиштирилган маҳсулотни сотишни тўғри ташкил этиш лозим. Ишлаган, меҳнат қилган одам кам бўлмайди.\nБундай тармоқни йўлга қўйган тадбиркор уддабурон, ишдан чўчимайди, қатъиятли ва фидойи бўлади. Бунинг натижасида эса ҳар сотих ердан миллионлаб даромад олади.\nЙигит кишига етмиш ҳунар ҳам оз. Болалигимдан спортга, аниқроғи миллий курашга қизиқаман. Ўқувчилик йилларимда кўплаб мусобақаларга қатнашардим. Ўшанда мен сифатли спорт кийимларига эҳтиёж сезганман. Полвонлар курашга тушишда киядиган қалин яктак керак бўларди. Бозордан олганим кўпга бормай сифатини йўқотиб яроқсиз ҳолга келиб қоларди. Бир куни шу яктакни, яъни, полвонлар киядиган махсус кийимни ўзим ишлаб чиқарсам-чи, деган ният туғилди. Бунинг учун ҳам тадбиркорликни, ҳам тикувчилик сирларини ўрганишим керак эди. Хуллас, ҳеч иккиланмай, эзгу мақсадим йўлида дадил одимладим. Аввал, устоз топиб, спорт кийимларини тикишни ўрганишга киришдим. Полвон одамга бу вазифани уддалаш осон бўлмас экан. Бошида роса қийналдим. Орадан бир неча йил ўтиб, Чироқчи туманидан келиб Қарши шаҳрида спорт кийимларини ишлаб чиқаришга асосланган корхонани ишга туширдим. Натижа кутганимдан ҳам аъло даражада. Харидорлар дидига мос спорт кийимларини етказиб бермоқдамиз. Ҳозирда корхонамизда ўндан ортиқ ёшлар иш билан таъминланган. Кўплаб шогирдларга соҳа сирларидан сабоқ бердим. Улар бугун қишлоқлардаги спортсевар ёшларга хизмат кўрсатаётир.\nАлбатта, ҳар бир ёш йигит-қиз ишбилармон, уддабурон ва тадбиркор бўлса, юртимиз гуллаб-яшнайди, халқимиз турмуши янада обод ва фаровон бўлади.\nҚарши шаҳридаги «Азамат Исоқович» хусусий корхонаси раҳбари\nОСИЁ КУБОГИ. 1/8 ФИНАЛДА АВСТРАЛИЯ – ЎЗБЕКИСТОН ЎЙИНИ БЎЛИБ ЎТАДИ


Ариларни ҳайдашга уринган шахс тасодифан ўз уйига ўт қўйди\nКанаданинг Тандер-Бей шаҳрида (Онтарио вилояти) яшовчи шахс ариларни ҳайдаб юбориш чоғида ўз уйига тасодифан ўт қўйди, деб хабар бермоқда UPI.\nУй эгаси ҳашаротларни йўқотиш усулини ўйлаб топишган уринган. Бу вақтда унинг отаси арилар уясига бензин сепиб, сўнг унга ўт қўйди. Олов ташқи девор бўйлаб тезда тарқалди ва ертўлага қадар етиб борди.\nВоқеа жойига етиб келган ўт ўчириш хизмати ходимлари деворни бузишга мажбур бўлишди. Олов тезлик билан ўчирилди, ҳамда у бинога жиддий зиён келтирмади. Таъкидланишича, ҳеч ким жабрланмаган: куйиш жароҳатлари ва ари чақиш ҳолатлари рўй бермади.\nТандер-Бей округининг ёнғин хизмати раҳбари Жон Капланиснинг сўзларига кўра, ҳодиса ушбу фуқаролар учун қимматга тушган дарс бўлди. «Бензин қуйиб, сўнг унга ўт қўйиш ҳеч қачон тавсия этилмайди, - дея аниқлик киритди у. – Ҳаммаси режадагидан бошқача кечиши мумкин».


Ижтимоий хатар - Hidoyat.uz\nАсосий саҳифа Мақолалар Ижтимоий хатар\nЧоп этилди Oktabr 25, 2019 Ижтимоий хатарda fikr bildirishni o'chirish\nАхлоқсизлик оқибати бўлган дардларга йўлиққан киши фақат ўзи зарар кўриб қолмай, балки атрофдагиларга ҳам зиён етказади. Дастлаб оиласи жабр кўради. Бундай фарзанд ота-онасини норизо қилади. Чунки фарзандининг бедаво дардга мубтало бўлгани биринчи ўринда ота-онасини қаттиқ ташвишга солиши баробарида, бутун қавму қариндош, маҳалла-кўй ва яқинлар орасида уларнинг юзи шувут бўлиб, бош кўтаролмай қолишади.\nСаодатли хонадонга келин бўлиш, диёнатли бир ёрга бахт туҳфа эта оладиган вафодор жуфти ҳалол бўлиш, хонадонда серфарзанд бўлишдек юксак бахтни солиҳа, покиза ва лобар қизларгина орзу қилишади.\nИнсон учун Аллоҳ таоло ато этган бетакрор неъмат – умрни беҳуда ўтказиш гуноҳ. Эркак ва аёл учун инсоний бахт бу ҳаётнинг мазмунидир. Ҳақиқий бахт эса мустаҳкам қурилган оила, яъни эр-хотиннинг аҳил, чиройли истиқомат қилишидадир.


АҚШ авиакомпаниялари акциялари Баффетнинг сўзларидан сўнг кескин пасайди — Sof.uz\nЖАҲОН 6,317,340 2,876,319 374,990\n4.05 23:11 245 Иқтисод\nАҚШ авиакомпанияларининг акциялари душанба кунги савдоларда 7-9 %га арзонлади.\nDelta Airlines'нинг акциялари 8,79 %га ($22 гача), Southern Airlines'ники 7,2 %га ($27,13 гача), American Airlines'ники 9,45 %га ($9,64 гача), United Airlines'ники 7,96 %га ($24,5 гача) пасайиб кетди.\n2 май куни Berkshire Hathaway акциядорларининг йиллик йиғилиши бўлиб ўтди. Унинг энг катта акционери Уоррен Баффет АҚШ авиакомпанияларидаги барча акцияларни сотаётганини маълум қилди. Сармоядорнинг сўзларига кўра, ушбу бизнес майдони пандемиядан кейин кескин ўзгаради.\nБаффет пандемиядан кейин одамлар қандай саёҳат қилиши ва уларнинг одатлари қандай ўзгаришини билмаслигини қўшимча қилди. Агар саёҳатлар сони камайиб кетса, қанча бўлишидан қатъи назар, бу ҳар қандай ҳолатда авиакомпанияларга катта харажатларга олиб келади.\nBerkshire Hathaway апрел ойининг бошларида Америка авиабозоридан чиқиб кетишни бошлади. Кейин Баффет Delta Airlines ва Southern Airlines авиакомпанияларидаги ҳиссаларни қисман қисқартирди.\nBloomberg маълумотларига кўра, 2019 йил охирида инвестор авиакомпаниялардаги улушини 10 миллиард долларгача оширди ва ҳатто бир кун у бир авиакомпаниянинг эгасига айланиши мумкинлигини айтган эди.\nАҚШ авиация Uorren\n31.05 17:40 3523\n30.05 11:13 2395\n30.05 14:51 2234\n30.05 09:33 1510\n29.05 22:14 1456\nБугун, 14:35 288 Жаҳон\nБугун, 10:48 436 Жаҳон\n30.05 12:52 293 Жаҳон\n30.05 12:50 301 Жаҳон


Вақф мулкини таъмирлаш кимнинг зиммасида? - Hidoyat.uz\nВақф мулкини таъмирлаш кимнинг зиммасида?\nАсосий саҳифа Мақолалар Вақф мулкини таъмирлаш кимнинг зиммасида?\nЧоп этилди Fevral 19, 2020 Вақф мулкини таъмирлаш кимнинг зиммасида?da fikr bildirishni o'chirish\nВақф фойдаланиш мумкин ва жоиз бўлган мулкни узлуксиз давом этиш шарти билан эгасининг тасарруфидан чиқариб, ундан келган манфаатни Аллоҳ ризоси учун хайрли йўлда сарфлашдир. Бунда мулк вақф қилувчининг тасарруфидан чиқиб, Аллоҳнинг, яъни жамоанинг мулкига айланади. Бу мулкнинг бошқаруви энди вақф ҳужжатидаги шартлар ва умумий асосларга кўра олиб борилади [1:75-78].\nАбу Ҳанифа раҳматуллоҳи алайҳнинг вақфга берган таърифи қуйидагича: “Вақф – мулк бўлган бир айнни вақф қилувчининг мулкидан чиқариб олиш ва даромадини йўқсилларга ёки бошқа хайрли ишларга садақа қилмоқдир [2:27].\nВақф мулки кўзланган мақсадга хизмат қила олиш учун унинг фойдаланишга яроқли бўлиши энг муҳим жиҳатларидан биридир. Ислом ҳуқуқида бу масалага ҳам алоҳида эътибор қаратилган.\n“Ҳидоя”да вақф қилувчи шарт қўйса ҳам, қўймаса ҳам вақф мутаваллиси аввал вақф мулкини яроқли ҳолга келтириши вожиб экани айтилган [3:403]. Чунки вақф қилувчининг мақсади вақф даромадидан одамларнинг мунтазам фойдаланишини таъминлашдан иборат. Таъмирланган ва яроқсиз вақф мулки даромадининг давомли бўлиши эса имконсиздир. Шундай экан, вақф таъмири шарти ўз-ўзидан пайдо бўлади. Яъни, вақф бошқарувчиси (мутавалли) ушбу бошқарувни зиммасига олган вақтда вақфга даромад келтириш ва айтилган ўринга сарфлаш ваколатини ҳам, уни таъмирлаш вазифасини ҳам ўз зиммасига олган бўлади.\nВақф бошқарувчисининг вақф мулки таъмирини зиммасига олишини қуйидаги мисол орқали изоҳлаш мумкин. Бир кишининг хизматига васият қилиб берилган бир қулнинг нафақаси ўша кишининг зиммасида бўлади. Агар вақф фақирларга қилинган бўлса ва вақф қилувчи улар исми ва сонига кўра ҳисобланмагани сабабли уларни топа олмаса, ўша фақирларнинг вақф даромадига энг яқин бўлган молларини вақф таъмири учун сарфлайди; агар вақф муайян шахсга қилинган бўлиб, уни фақирларга ижарага берган бўлса, вақф харажатлари вақф қилинган шахснинг ҳар қандай мол-мулкидан қилинади. У тирик экан, шундай давом этаверади.\nВақф қилинган шахс вақфнинг эски ҳолини сақлаб қолиш учун етарли даражадаги харажатларни амалга ошириши керак. Агар муайян шахсга қилинган вақф мулки бино шаклида бўлиб, қуласа ёки хароб бўлса, уни айнан вақф қилинган вақтдаги ҳолига келтириш харажатлари ҳам юқоридаги шартлар асосида амалга оширилади. Чунки ушбу вақф мулкининг даромади вақф қилинган кишига берилган, бундан ортиқчаси ундан сўралмайди. Даромад эса унинг ҳақи бўлиб, унинг розилигисиз бошқа мақсадда ишлатилиши мумкин эмас.\nВақфнинг фақат камбағалларга қилиниши масаласида икки хил қараш илгари сурилган. Биринчи қарашга кўра, бунда ҳам ҳукм юқорида тилга олинган мисолдаги каби бўлади. Иккинчи қарашга кўра, улар рози бўлмаса ҳам, даромад вақфнинг ҳосилини орттириш учун қўлланиши мумкин. “Ҳидоя”да биринчи қараш саҳиҳроқ экани қайд этилган [3:404]. Буни қуйидагича изоҳлаш мумкин: қилинган харажат вақфнинг давомийлиги учун зарур бўлган мажбурий эҳтиёжлар учун бўлади, ортиқчаликда, яъни заруратдан ташқари сарф-харажатларда эса мажбурийлик бўлмайди.\n“Ҳидоя”даги яна бир масала фарзандга қилинган вақфга оиддир. Матн қуйидагича: “Бир уйни фарзанди яшаши учун вақф қилса, уй парвариши яшаган киши зиммасидадир” [3:404]. Чунки, аввал айтиб ўтилганидек, қўлга киритилган маблағ масъулиятнинг эвазига келади. “Ҳидоя”да шу сабабли “бу ҳам бир кишининг хизматига берилган қулнинг нафақаси ҳукмида” [3:404] бўлиши қайд этилган. Бироқ бу борада мазкур уйда яшовчи фойдаланувчининг бунга рози бўлиши ёки рад этиши масаласи юзага чиқади. “Уйда яшаётган киши буни рад этса ёки фақир бўлса, ҳоким уйни ижарага бериб, ижара ҳақи эвазига уйни обод қилади. Шундан сўнг уйни қайтариб вақф қилинган кишига беради” [3:404]. Шу йўл билан ҳам вақф қилувчининг, ҳам уйда яшаш ҳуқуқига эга бўлган кишининг ҳуқуқи ҳимоя қилинади, ҳам вақфнинг давомийлиги таъминланади. Чунки уй обод қилинмаса, унда яшаш имкони йўқолади. Таъмир қилиш эса таъмир қилмай қулашига қўйиб беришдан яхшироқдир.\nВақф мулкининг бирдан ортиқ нозири мавжуд бўлган ҳолат ҳам Ислом ҳуқуқининг шериклик (ширка) бобидан ўрин олган. Унга кўра, икки киши бир вақф мулкининг нозири бўлса, вақф мулки хароб ҳолга келса, нозирлардан бири таъмирлашни истаса ва бошқаси истамаса, вақф мулкидан зарурий харажатни қоплаш билан у ҳам таъмирда иштирок этишга мажбур қилинади. Аммо шериклик бир қисми вақф, бир қисми мулк бўлган бир уй устида бўлса ва зарар вақф қисмига етган бўлса, вақф нозири таъмирда иштирок этишга мажбур қилинади. Агар зарар мулк қисмига етаётган бўлса, у таъмирга мажбур қилинмайди [4:925].\nАгар бўлинмайдиган шерикликдаги мулкнинг бир қисми вақф, бир қисми шахсий мулк бўлса ҳамда вақф қилинган шахс ёки вақф нозири таъмирлашга эътибор қилмаса, мулк таъмирлашга ва вақф таъмири харажати вақф даромади ҳисобидан қопланишига қарор қилинади [4:927].\n“Ҳидоя”да таъкидланишича, “вақфнинг эскирган бино ва жиҳозларини ҳоким вақф таъмирида ишлатади. У вақтда бундай эҳтиёж мавжуд бўлмаса, эҳтиёж туғилгунга қадар уларни сақлайди. Эҳтиёж туғилгач, қайтадан ўша ерда ишлатилади” [3:404]. Бу тадбир ҳам вақфнинг узлуксизлигини таъминлаш учундир. Аммо жиҳозлар эски, ўрнида ишлатилиши мумкин бўлмаса, улар сотилади ва пули вақф эҳтиёжларига сарфланади. Шу йўл билан бу пул ўша жиҳознинг ўрнига ўтган бўлади. “Ҳидоя”да: “Бу малзама вақф қилинган кишилар ўртасида бўлиб берилмайди [3:405]”, деб алоҳида таъкидланган. Ўз-ўзидан маълумки, бу жиҳоз вақф мулкига тегишли бўлгани учун ҳам шу ҳукм қабул қилинган. Фойдаланувчиларнинг у жиҳозда ҳеч қандай ҳақи йўқ. Чунки улар фақат вақф даромадидан фойдаланишади, вақфнинг аслига тегишли бўлган жиҳозлардан эса ҳақ талаб қилишлари мумкин эмас. Муаллиф буни: “Вақфнинг асли Аллоҳ таолога оид” [3:405] экани билан изоҳлаган. Шундай экан, вақф қилинган кишиларга фақат ўз ҳақлари берилади.\nКубайсий. Аҳком ал-Вақф. Бағдод, 1977. 1-жилд.\nШамсуддин Сарахсий. Китоб ал-Мабсут. 12-жилд. Дор ал-маърифа, Байрут, Ливан.\nБурҳониддин Марғиноний. Ҳидоя. 4-жилд. Ал-Бушро нашриёти, Карачи, Покистон.\nAbdurrahmon Cezırí, Dört Mezhebe Göre Ìslâm Fıkhı- I, Çagrı Yayınları, 7. Baskı, Ìstanbul, 1993.\nКим Пайғамбар соллаллоҳу алайҳи ва салламга салавот айтса…


400 МЛРД СУМОВ – НА РАЗВИТИЕ ПРОМЫШЛЕННОСТИ В РЕГИОНАХ ПОДРОБНЕЕ: HTTPS://WWW.NORMA.UZ/NOVOE_V_ZAKONODATELSTVE/400_MLRD_SUMOV_-_NA_RAZVITIE_PROMYSHLENNOY_INFRASTRUKTURY_V_REGIONAH\nОсиё-Тинч океани минтақаси Бутунжаҳон ҳунармандлар кенгаши директорлар кенгашининг VIII йиғилиши бўлиб ўтди.\n2020 йил 11 сентябр куни Ўзбекистон Савдо-саноат палатасида видеоконференцалоқа шаклида Осиё-Тинч океани минтақаси Бутунжаҳон ҳунармандлар кенгаши (WCC-АПР) директорлар кенгашининг VIII йиғилиши бўлиб ўтди.\nТадбирда Осиё-Тинч океани минтақаси Бутунжаҳон ҳунармандчилик кенгаши раиси Гада Хижави-Каддуми ва Осиё-Тинч океани минтақасининг (Ҳиндистон, Хитой, Кувайт, Малайзия, Япония, Бангладеш, Ўзбекистон ва бошқалар) 49 мамлакати Директорлар Кенгаши аъзолари иштирок этишди. Учрашувнинг фахрий меҳмони сифатида Ўзбекистон Савдо-саноат палатаси раиси Адҳам Икромов таклиф қилинди.\nКун тартибидан аъзолик, нодавлат-нотижорат ташкилотларининг миллий тузилмасини кенгайтириш, шунингдек, 2021 -2024 йилларда Осиё-Тинч океани минтақаси бўйича Президент ва унинг ўринбосарлари лавозимларига номзодларни тасдиқлаш ва бошқа масалалар ўрин олди.\nМаълумот учун: Бутунжаҳон ҳунармандчилик кенгаши Эиле О. О. Уебб, Маргарет М. Патч ва Камаладеви Чаттопадҳяй хонимлар томонидан Америка Қўшма Штатлари, Ню-Йорк, Колумбия Университетида бўлиб ўтган халқаро йиғилишда 1964 йил 12 июнда ташкил этилган. Мазкур ташкилот ҳунармандларни қўллаб-қувватлаш ва уларга ёрдам бериш ҳамда бугунги кунда бутун дунёдаги ҳунармандларни бирлаштирган ягона ташкилот бўлиб қолмоқда. БҲК - бу "А" тоифали мақомга эга бўлган ЮНЕСКО таркибига кирувчи нодавлат ташкилотдир.\nБутунжаҳон ҳунармандчилик кенгаши қуйидаги бешта минтақадан иборат:\n• Осиё-Тинч океани минтақаси\n• Шимолий Америка\n• Жанубий Америка\nБугунги кунда ушбу кенгашга 323 га яқин ташкилот аъзо бўлиб, "Ҳунарманд Ассоциацияси" ҳам аъзо ташкилотлар сирасига киради.\nАъзолик ҳар бир мамлакатдан фақат иккита миллий ташкилот учун, масалан, Кенгаш Бош Ассамблеяси томонидан қабул қилинган гуруҳ, бирлашма, жамият ёки давлат идораси учун мавжуд. Ҳар бир минтақа минтақавий директорлар кенгашини шакллантириш учун ўз Президентини, Витце-президентларини, маслаҳатчиларини сайлайди.\nЙиғилишда сўзга чиққан Осиё-Тинч океани минтақаси Бутунжаҳон ҳунармандчилик кенгаши раиси (2017-2020) Гада Хижави-Каддуми Ўзбекистон Республикаси Президенти Ш.Мирзиёев бошчилигида ҳунармандчиликни қўллаб-қувватлаш борасида амалга оширилаётган ислоҳотларни юқори даражда баҳолаб, Ўзбекистон Савдо-саноат палатаси раиси А. Икромовнинг WCC-АПР Президенти лавозимига номзодини илгари сурди ҳамда Кенгашнинг барча аъзолари бир овоздан мазкур номзодни маъқуллашди.\nЎзбекистон Савдо-саноат палатаси раиси А. Икромов Кенгашнинг барча аъзоларига, хусусан Гада Хижави-Каддуми хонимга Ўзбекистонни WCC-АПР президентлигига 2021-2024 йилларга номзод сифатида тасдиқлагани учун чуқур миннатдорлик билдирди.\nТадбир давомида Ўзбекистон томонидан WCC-АПР Бош ассамблеясининг 38-сессиясини шу йил декабр ойида ВКС форматида ўтказишни таклиф қилинди.\nА. Икромов ўз тақдимоти давомида ҳукумат томонидан қўл санъатлари, хусусан, бу борада Ўзбекистонда амалга оширилаётган ислоҳотлар тўғрисида батафсил маълумот берди;\n- сўнгги 3 йил ичида 90 мингдан ортиқ иш ўринлари яратилди ва 2020 йил охирига келиб уларнинг сони 130 мингтага этказилади;\n- 2019 йилда ҳунармандчиликни ривожлантириш дастурига 50 миллион доллар, 2020 йилда яна 50 миллион доллар қўшимча маблаг ажратилди.\nШунингдек, тадбирда Ҳунарманд ассоциацияси раиси У. Абдуллаев, ассоциация раисининг ўринбосари А. Муртазаев, шунингдек, ССП раисининг ўринбосари Ф. Усмонов иштирок этишди.\nТаъкидлаш жоизки, бугунги кунда Ҳунарманд ассоциацияси аъзолари сони 36 440 кишини ташкил этади, бу 2019 йилнинг шу даврига нисбатан 6440 кишига кўп (+ 14%). Талабалар сони эса 53 420 кишини ташкил қилади. Мамлакатнинг ҳар бир минтақасида ҳунармандчилик марказлари ташкил этилган.\nШунингдек, "Ипак ва зираворлар" фестивали, Бухорода ва Марғилонда "Атлас фестивали", ЮНЕСКО ҳомийлигида Қўқонда I Халқаро ҳунармандлар фестивали каби халқаро фестивалларнинг мамлакатимизда муваффақиятли ўтказилиб келинаётгани алоҳидла таъкидланди.\nМаълумот учун: Қўқон шаҳрида ташкил этилган фестивалда дунёнинг 80 дан ортиқ мамлакатларидан 570 халқаро ҳунармандлар, ўзларининг илмий ишлари ва амалий фаолияти билан машҳур бўлган хорижлик олимлар ва мутахассислар, 2200 дан ортиқ маҳаллий халқ ҳунармандлари қатнашди.\nТадбир якунида Директорлар Кенгаши аъзоларининг якдил қарори билан WCC-АПР Бош ассамблеясининг 38-сессиясини ВКA форматида ўтказиш, шунингдек, 2021 йилда Қўқонда бўлиб ўтадиган II Халқаро ҳунармандлар фестивали доирасида Ўзбекистон бошчилигидаги биринчи WCC-АПР тадбирини ўтказиш тўғрисида қарор қабул қилинди.\nССП Аҳборот ҳизмати


Айни пайтда солиқларни тўлаш тизимини рақамлаштириш биринчи навбатда, солиқ тўловчиларнинг эҳтиёж ва имкониятларига қаратилган. Тизим қанчалик қулай ва содда бўлса, ҳар бир фуқаро учун давлат олдидаги барча солиқ мажбуриятларини ўз вақтида бажариш шунчалик осон бўлади.\nЎтган йили «Солиқларни автоматлаштирилган йиғиш тизими» – «САЙТ» давлат солиқ қўмитасининг сўнгги ва муваффақиятли янгиликларидан бири бўлганди. Ушбу лойиҳа 2019 йилда Наманган вилоятида синов тариқасида жорий этилди.\nХўш, ушбу вақт мобайнида солиқ тизимини рақамлаштириш борасида қандай ишлар амалга оширилди? Лойиҳа кўзланган натижани бера олдими?\nДастур орқали 43,5 млрд. сўм солиқлар ундирилди\n— Ўтказилган таҳлилларга кўра, солиқларни автоматлаштирилган йиғиш тизими туфайли солиқ инспекторларининг иш самарадорлиги 2-3 бараварга ошди, — дейди Давлат солиқ қўмитасининг жисмоний шахсларга хизмат кўрсатиш бошқармаси бошлиғи Зарифжон Зокиров. — Мисол учун, Наманган вилоятида аҳоли махсус қурилма (терминал) ёрдамида «САЙТ» дастури ишга туширилганлиги ҳақида хабардор этилди. Aгар солиқ инспекторида бундай қурилма бўлмаса, уларга солиқ тўламаслик ҳуқуқи берилди. Натижада 2019 йил I чоракда 125 нафар солиқ инспектори томонидан 9,4 млрд. сўм маҳаллий солиқлар йиғилган (1 нафар солиқ хизматчисига ўртача 75 млн. сўмдан тўғри келган) бўлса, «САЙТ» тизими орқали 2020 йилнинг I чорагида 27 млрд. сўм солиқ ундирилди (1 нафар солиқ хизматчисига ўртача 177 млн. сўмдан тўғри келган). Ҳокимият органлари томонидан маҳаллий бюджетларнинг ошириб бажарилган қисмидан 1 959 дона терминал сотиб олиш учун 8,4 млрд. сўм маблағ ажратилди.\n«САЙТ» дастури орқали солиқ тўловчига берилган чек одатдагидан фарқ қилади. Унда солиқ тўлаш тўғрисидаги тўлиқ маълумотлар, шунингдек, солиқ хизмати органи ходимининг маълумотлари мавжуд бўлади ва солиқ тўловчининг мобил телефон рақамига солиқ тўлови амалга оширилганлиги тўғрисида SМS хабар ҳам боради. Бундан ташқари, ҳудудидаги мол-мулк ва ер солиқларидан қарздорлиги мавжуд жисмоний шахсларни инспекторнинг навигатор тизими (GPS) орқали аниқлаш имконияти яратилган.\n«САЙТ» тизими солиқ инспекторига солиқларни мустақил равишда йиғиш ва бир вақтнинг ўзида амалга оширган ишларини қайд этиш имконини беради. Шу билан бирга, диспетчерлик web иловаси орқали унинг реал вақт режимида амалга оширган ишлари баҳолаб борилади.\nЙил бошидан буён Жиззах, Наманган, Самарқанд, Тошкент, Фарғона ва Хоразм вилоятлари ҳамда Тошкент шаҳрида 1 118 дона терминал тўлиқ ишга туширилди. Мазкур ҳудудларда «САЙТ» дастури орқали 2020 йил январь-апрель ойларида маҳаллий бюджетларга 43,5 млрд. сўм солиқ ундирилди.\nВиртуал кассалардан «тушумлар»ни яшириб бўлмайди\n— Бугунги кунда давлат солиқ хизмати органлари рақамли технологияларни кенг жорий этиш орқали солиқ тўловчилар билан мулоқотни шаффофлик ва ўзаро ҳамкорлик тамойиллари асосида йўлга қўймоқда, — дейди Давлат солиқ қўмитасининг Солиқ текширувлари ва мавзули экспресс-ўрганишлар бошқармаси бошлиғи Акмалжон Расулов. — Давлат солиқ қўмитаси тадбиркорлик субъектларини онлайн назорат-касса машинаси ва виртуал кассалардан фойдаланишга босқичма-босқич ўтказиш бўйича ишларни давом эттирмоқда. Айни вақтга қадар 5 турдаги онлайн-НКМ, 4 турдаги виртуал касса ва 7 та техник хизмат кўрсатиш маркази Давлат реестрига киритилди.\nҲозиргача 21 мингга яқин алкоголь, тамаки, дори воситалари савдоси билан шуғулланувчи тадбиркорлик субъектлари, дўконлар ва автомобилларга ёқилғи қуйиш шохобчалари онлайн назорат-касса машиналари билан таъминланди.\nМамлакатимиз чакана бозорининг йирик иштирокчилари тўлиқ виртуал кассадан фойдаланишга ўтмоқда. Масалан, Korzinka.uz супермаркетлар тармоғи шулар жумласидан. Онлайн назорат-касса машинаси ва виртуал кассадан фойдаланиш истеъмолчилар ҳуқуқларини ҳимоя қилиш даражасини оширади. Маълумотлар базасида электрон чек сақланади, бу мунозарали масалаларни ҳал этишни соддалаштиради. Шунингдек, солиқ органлари билан ўзаро тезкор ҳамкорликни таъминлайди – маълумотларни реал вақт режимида узатиб боради.\nБундан ташқари, солиқ органларидан ҳақиқий тушумларни яширмасдан, шаффоф фаолият юритиш имкониятини тақдим этади. Буларнинг барчаси истеъмолчилар ва солиқ органлари билан ишончли муносабатларни мустаҳкамлашни кафолатлайди, компаниянинг ижобий имижини шакллантиради.\nРақамлаштириш «яширин иқтисодиёт»га чек қўяди(ми?)\nЮртимизда рақамлаштиришнинг кенг жорий этилаётгани натижасида электрон тижорат ривожланди. Telegram каналлари, Instagram, Facebook орқали уйдан чиқмасдан товарлар ва хизматларни сотиш амалга оширилмоқда. Бундай онлайн-дўконларнинг ассортименти кўпинча тадбиркорлик субъекти сифатида рўйхатдан ўтган ўртача дўконлардан фарқ қилмайди. Маҳсулот ёки хизмат ҳақини тўлашда, бундай «сотувчи»лар аксарият ҳолларда пулни жисмоний шахслар картасига (Р2Р) ўтказишни сўрашади. Aмалиёт шуни кўрсатмоқдаки, мазкур «тадбиркорлар»нинг аксарияти давлат рўйхатидан ўтмаган. Улар даромадларини декларация қилмайди ва шу сабабли солиққа тортилмайди, бу «яширин иқтисодиёт»нинг ўсишига олиб келади. Бунинг олдини олиш борасида бир қанча лойиҳалар тайёрланмоқда.\nСолиқлар йиғилувчанлигини янада ошириш учун Молия вазирлиги ва Давлат солиқ қўмитаси халқаро экспертлар билан биргаликда 2020 йил 1 январдан бошлаб солиқ маъмуриятчилигини рақамлаштириш бўйича уч йиллик дастурни амалга оширмоқдалар.\nСолиқ соҳасига рақамли технологияларни кенг жорий этиш, хизматлар сифатини ошириш, жараёнларда инсон омили аралашувини чеклаш Давлат солиқ қўмитасининг асосий устувор вазифаси ҳисобланади. Бу коррупция ва «яширин иқтисодиёт»ни қисқартиришга ёрдам беради ва бизнеснинг шаффоф юритилишини таъминлайди.


Сергей Лавров Россия Марказий Осиёдан нималар истаётганини сўзлаб берди\n22:10 / 04.10.2017\nРоссия Федерацияси ташқи ишлар вазири Сергей Лавров ўзининг «Российская газета»нинг чоршанба кунги сонида босилган, РФ ва минтақа давлатлари билан дипломатик алоқа ўрнатилганлигининг 25 йиллигига бағишланган «Россия-Марказий Осиё: вақт синовидан ўтган ҳамкорлик» мақоласида Россиянинг Марказий Осиё минтақаси билан ҳамкорлиги ҳақида сўзлаб берган. Ушбу мақолани қисқартирилган ҳолда эътиборингизга ҳавола этамиз.\nЮбилей — чорак аср йўл босилганидан сўнг сарҳисоб қилиш, келажак учун режалар қуриш учун яхши баҳона. Давлатларимиз жамоатчилигига маълум қилишимиз керак бўлган нарсалар кўп. Россия Қозоғистон, Қирғизистон, Тожикистон, Туркманистон ва Ўзбекистон билан иттифоқчилик ва стратегик шерикчилик муносабатларини ўрнатган.\nБиргаликдаги саъй-ҳаракатлар билан салмоқли шартномавий-ҳуқуқий база яратилди, ишончга асосланган сиёсий мулоқот, шу жумладан, олий даражада ўрнатилди, умуман олганда, яқин ва кўпқиррали ҳамкорлик таъминланди. Бу ишларда муҳим таянч бўлиб бизни боғлаб турган географик яқинлик, умумий тарих, инсонларимиз тақдирларининг чамбарчасилиги хизмат қилмоқда.\nДавлатларимиз чуқур тузилмага эга савдо-иқтисодий алоқаларни қўллаб-қувватлаб туришибди. Россия инвестицияларининг ҳажми 20 млрд. доллардан ошган. Марказий Осиёда 7,5 мингдан зиёд Россиянинг ва у иштирокидаги қўшма корхоналар фаолият кўрсатмоқда. Катта миқдордаги маблағ (2013–2016 йилларда 37 млрд. доллардан зиёд) минтақа мамлакатлари фуқаролари томонидан уларнинг Россиядаги фаолияти туфайли келиб тушмоқда.\nҚирғизистон (488 млн. доллар) ва Ўзбекистон (865 млн. доллар) қарзларидан кечилди. Нефть ва нефть маҳсулотларини божсиз етказиш кўринишида мадад кўрсатилмоқда. Россияда айни пайтда 150 мингдан ортиқ марказий осиёлик талабалар ўқишмоқда. Уларнинг 46 мингдан ортиғи Россия федерал бюджетидан стипендия олишмоқда.\nТожикистоннинг БМТ Бош ассамблеяси томонидан маъқулланган ва 2018 йилдан 2028 йилгача бўлган даврни «Барқарор ривожланиш учун сув» ўн йиллиги ташаббуси жаҳонда сув ресурсларидан оқилона фойдаланиш муаммоларига бағишланган. 10–11 ноябрь кунлари Самарқандда минтақавий хавфсизлик масалаларига бағишланган «Марказий Осиё: бир ўтмиш ва умумий келажак. Барқарор ривожланиш ва биргаликдаги фаровонлик учун ҳамкорлик» юқори даражадаги анжумани бўлиб ўтиши мўлжалланмоқда.\nСўнгги 25 йил тажрибаси постсовет ҳудудида изчил интеграцион яқинлашиш билан боғлиқ устунликларни яққол кўрсатиб берди.\nТенгҳуқуқлилик, ўзаро ҳурмат, бир бирининг манфаатларини ҳисобга олишга асосланган муносабатларимиз келажагига оптимизм билан қараймиз. Ишончим комилки, уларни янада чуқурлаштириш ва кенгайтириш фуқароларимизнинг асл манфаатларига жавоб беради ва тинчлик, хавфсизлик ва барқарорликни мустаҳкамлаш учун хизмат қилади.\nРоссияда минтақа мамлакатларини фаровон, кенг ҳамкорлик учун очиқ кўришни сидқидилдан исташади. Фурсатдан фойдаланиб, Марказий Осиё давлатлари халқларига бахт, фаровонлик ва хотиржамлик тилайман, деган Сергей Лавров ўз мақоласида.


“Ташаббус-2015” республика кўрик танловида “Микрокредитбанк” мижози ғолиб бўлди\n17:55 / 17.06.2015\nКичик бизнес ва хусусий тадбиркорлик мустақиллик йилларида мамлакатда асосий фаровонлик манбасига, республика иқтисодиётининг асосига айланиб бормоқда. Тадбиркорликни ривожлантириш ва ишбилармон одамларни қўллаб-қувватлашга қаратилаётган эътибор шундан далолат бермоқда. Мамлакат президенти ташаббусига кўра ҳар йили ўтказиладиган “Ташаббус” анъанавий кўрик танлови бунинг ёрқин мисоли бўла олади.\nЖорий йилда ушбу тадбирда иштирок этиш бизнинг ташкилотимиз – Takro Osiyo МЧЖ учун ҳам, мен учун ҳам, ушбу компания раҳбари сифатида, катта янгилик бўлди. Танлов жюриси қарорига мувофиқ мен “Йилнинг энг яхши тадбиркори” номинациясида бош совринга сазовор кўрилдим. Мен ушбу мукофот профессионал фаолиятимнинг юқори даражада эътироф этилишининг белгисигина бўлди, деб ҳисобламайман. Мен буни мамлакатимизда ишбилармон одамларга кўрсатилаётган эътиборнинг яна бир тасдиғи деб ҳисоблайман.\nИшбилармонлар ҳаракатининг қўллаб-қувватланиши қай даражада салмоқли ўрин тутишига кўп бора амин бўлганман. Масалан, давлатимиз раҳбари кичик бизнесни қўллаб-қувватлашга доимий эътибор қаратади, мамлакат раҳбарияти томонидан йил сайин бу йўналишда қатъий чоралар кўрилмоқда. Натижада ўз ишингни бошқариш жараёни сезиларли даражада енгиллашмоқда, тадбиркорлар учун янги имтиёзлар ва преференциялар яратилмоқда, бизнесга кўмак берувчи янги самарадор структуралар юзага келмоқда, ижобий ишбилармонлик муҳити шаклланмоқда.\nКўрилаётган чора-тадбирлар ичида бир энг муҳим йўналишни ажратиб кўрсатишим мумкин – тижорат банклари билан ҳамкорлик қилишда очиқликни ошириш, янги бизнес яратиш ва ривожлантириш учун кредитларнинг борлиги. Ахир, барчага яхши маълумки, тадбиркорликда молиявий ресурслар ҳал қилувчи аҳамият касб этади. Бу ҳақда мен ўз корхонам мисолида гапира оламан, биз ҳам банк кредитлари ёрдамида янги босқичга кўтарила олдик.\nЗангиота туманида фаолият юритаётган Takro Osiyo МЧЖ 2009 йили яратилган бўлиб, пахта ип газлама матолари ва трикотаж маҳсулотлари ишлаб чиқаришга ихтисослашган. Вақт ўтиши билан корхона босқичма-босқич ўз ишлаб чиқариш қувватларини ошириб борди, янги маҳсулот турларини ўзлаштириб борди, ўз маҳсулотларини етказиш географиясини кенгайтириб борди. Ишлаб чиқариш модернизациясини амалга ошириш учун корхонага қўшимча молиявий ресурсларни жалб қилиш талаб этиларди. Шу мақсадда компания раҳбарияти томонидан банк кредитларига мурожаат қилинди, хусусан, “Микрокредитбанк” билан ҳамкорлик ўзини бутунлай оқлади. Ушбу молия муассасаси томонидан тақдим этилган маблағ янги юқори ишлаб чиқариш салоҳиятига эга текстиль жиҳозларини харид қилишга йўналтирилди.\nНатижада ишлаб чиқариш ҳажми ва маҳсулот сифати сезиларли даражада ўсди, энди у деярли тўла ҳажмда экспорт қилинади ва ташқи бозорларда яхши талабга эга. Бугун корхона 250дан ортиқ хорижий шериклар билан фаол ҳамкорлик қилиб келмоқда, маҳсулотнинг харидоргирлигини ошириш мақсадида Россияда савдо уйи очилди. “Ўзбекистонда ишлаб чиқарилган” белгиси туширилган маҳсулотга бўлган эҳтиёжнинг ортишига чиқарилаётган товарлар сифатини ўстириш бўйича олиб борилаётган ишлар сабаб бўлмоқда. Бу йўналишдаги мақсадли чора-тадбирлар туфайли бугун ишлаб чиқаришда сифат бошқаруви тизими жорий қилинган бўлиб, у халқаро ISO 9001:2008 стандартига мос келади.\nТекстиль саноатининг қувватининг ошиб бориши муносабати билан ходимлар штати ҳам анча кенгайди. Бугун корхонада 140 киши ишламоқда, улардан 70 нафари ёш мутахассислардир. Охирги вақтларда ишга 27 нафар касб-ҳунар коллежлари битирувчилари олинди. Корхона фаолиятининг энг катта натижаларидан бири экспортнинг ошиши бўлди. Хусусан, ўтган йили 1 млн 36 минг долларлик маҳсулот экспорт қилинди.\n“Ташаббус-2015” республика кўрик танлови чоғида олинган мукофот бутун корхона фаолиятига берилган юқори баҳо бўлди. Бу ишлаб чиқаришни ривожлантириш бўйича биз ва бизнинг ҳамкорларимиз томонидан амалга оширилган чора-тадбирларнинг самарадорлигини кўрсатмоқда. Корхона олдида янги мақсадлар турибда ва биз бизнесни ривожлантириш учун яратилган шарт-шароитлар туфайли уларга албатта эришишимиздан умид қиламиз.\nTakro Osiyo МЧЖ раҳбари


Энг кўп даромад оладиган спортчилар рўйхати эълон қилинди – Газета.uz\nLotinchada 13 май 2022, 15:28 Спорт\nForbes нашри ўтган 12 ой ичида энг кўп ҳақ олган атлетларнинг ўнталик рейтингини эълон қилди. Унга кўра, рўйхатни ПСЖ ҳамда Аргентина миллий жамоаси футболчиси Лионель Месси бошқариб турибди. Ҳужумчи 130 млн доллар ишлаб топган. Юқори учталикка «Лос-Анжелес Лейкерс» баскетболчиси Леброн Жеймс (121,2 млн доллар) ва «Манчестер Юнайтед» ҳужумчиси Криштиану Роналду (115 млн доллар) кирган.\nЛео Месси ўтган йил августда 17 йиллик фаолиятдан сўнг «Барселона»ни тарк этиб, ПСЖ футболчисига айланди. У Парижда охирги мавсумда «Барса»да олган маошига нисбатан сезиларли (22 млн доллар — 75 млн доллар) равишда кўпроқ пул топиб, солиқлар билан ҳисоблаганда Forbes’нинг энг даромадли атлетлар рўйхатида етакчи бўлди.\nМессининг азалий рақиби Криштиану Роналду ҳам клубини алмаштирди. У август ойида «Ювентус»дан собиқ жамоаси «Манчестер Юнайтед»га кўчиб ўтди. Роналду ўтган 12 ойда 115 млн доллар ишлаб, 3-ўринни эгаллади. Иккинчи ўриндаги «Лос-Анжелес Лейкерс» баскетболчиси Леброн Жеймс ўтган йилги рекордини янгилаб, 121 млн доллар ишлаб топди. Бу билан Жеймс даромади бир йилда 100 млн доллардан ошган ўнинчи спортчи бўлди, Месси ва Роналду бу маррага беш мартадан эришган.\nForbes маълумотларига кўра, дунёдаги энг кўп маош олувчи спортчилар ўнталиги сўнгги 12 ой ичида 991,6 млн доллар ишлаб топди. Бу 2021 йилга (1 млрд 52 млн доллар) нисбатан 6 фоизга пасайиш демакдир. Энг кўп даромадли атлетлар бу йил ишлаб топган сумма ушбу рейтинг юритилишни бошлагандан буён учинчиси бўлди: 2018 — 1 млрд 59,4 млн доллар, 2021 йил 1 млрд 52 млн доллар ва бу йил 991,6 млн доллар. Ўз навбатида, спорт юлдузлари ҳар доимгидан ҳам яхши ишлашмоқда. Сабаби бу йил ўнталикдаги сўнгги кўрсаткич 2021 йилдаги (75 млн доллар) суммадан 8 фоизга, 2019 йилдаги (65,4 млн доллар) суммадан 24 фоизга кўпроқ бўлди.\nСпортчилар ўз жамоаларидаги маошларидан кўра кўпроқ маркетинг орқали даромадга эга бўлмоқда. Эндиликда атлетлар криптовалюталар ҳамда NFT платформаси орқали ҳам мўмай пул ишламоқда. Хусусан, Лео Месси Socios блокчейн компанияси билан 20 млн долларлик келишувга эришган бўлса, «Голден Стэйт Уорриорз» баскетболчиси Стефен Карри, «Тампа-Бэй Бакканирс»нинг собиқ ўйинчиси Том Брэди FTX криптовалюта алмашинувчиси билан шартномага эришган. Баскетболчилар Леброн Жеймс ва Кевин Дюрант ҳам мос равишда Crypto.com ва Coinbase билан реклама битимлари имзолаган. Шунингдек, атлетлар компаниялардан олган даромади ва сотган акциялари ҳисобидан 500 млн доллар ишлаб топган. Бу ўтган йилдаги 512 млн доллардан унча фарқ қилмайди.\nForbes эълон қилган энг даромадли Топ-10 атлет:\nЛионель Месси, футбол, ПСЖ, 130 млн доллар;\nЛеброн Жеймс, баскетбол, «Лос-Анжелес Лейкерс», 121,2 млн доллар;\nКриштиану Роналду, футбол, «Манчестер Юнайтед», 115 млн доллар;\nНеймар, футбол, ПСЖ, 95 млн доллар;\nСтефен Карри, баскетбол, «Голден Стэйт Уорриорз», 92,8 млн доллар;\nКевин Дюрант, баскетбол, «Бруклин Нетс», 92,1 млн доллар;\nРожер Федерер, теннис, Швейцария, 90,7 млн доллар;\nСауль Альварес, бокс, Мексика/АҚШ, 90 млн доллар;\nТом Брэди, американча футбол, 2022 йил «Тампа-Бэй Бакканирс» сафида фаолиятини тугатди, 83,9 млн доллар;\nЯннис Адетокунбо, баскетбол, «Милуоки Бакс», 80,9 млн доллар.\nҚайд этилишича, рейтингда спортчиларнинг маоши, мукофот пуллари, бонуслар ҳамда имиж ҳуқуқларининг фойдаланишдан олинган реклама даромади ҳисобга олинган.\nЭслатиб ўтамиз, Forbes январь ойида энг кўп ҳақ оладиган спортчи аёллар рўйхатини тақдим этганди. Рейтингда япониялик теннисчи Наоми Осака кетма-кет иккинчи йил биринчи бўлди. У 57 млн доллардан ортиқ пул ишлаган бўлиб, 55 млн долларини ҳомийлик шартномаларидан олган, 2,3 млн долларни эса мусобақаларда ишлаб топган.